Allah istəyirsə günahkar sən deyilsən » Qadinkimi.com\nQollarıma vurma, uşaqlarıma baxa bilmərəm\nBİLİM / DİN\nAllah istəyirsə günahkar sən deyilsən Tarix : 13 Noyabr 2021, 14:17\nTanrının var olma məqsədi insan yaratmaq, idarə etmək və cənnət-cəhənnəmlik deyə ayırmaqdı? Tanrının həyatının məqsədi budur?\nDindar insanların az da olsa düşünməsi lazımdır. Tanrı, insan var olmasa, heç bir işə yaramır. İnsan oğlu qəfil yoxa çıxsa tanrı nə işə yarayır? İşi nədir?\nİnsan, insan, insan.\nİnsan tanrıdan daha vacibdir. Bu hal dindar üçün də belədir. Fərqində deyillər. Tanrıya onlara xidmət edən bir xidmətçi rolu veriblər.\nTanrı insanların haqlarını axtarsın, tanrı pislik edənləri cəzalandırsın, tanrı dualarımıza qarşılıq versin. Bu nədir a kişi? Fərqindəsiz? O sizin xəyal etdiyiniz, amma əslində olmayan gözləntinizdir.\nƏgər din ağılla əlaqəli olsaydı, 5 yaşında din təhsili verməyə gərək qalmazdı.\nValideynləriniz sizi aldadıb, siz də uşaqlarınızı vəya özünüzü aldatmayın.\nDin bir seçim deyil, doğulduğun yerə görə miras qalan bir inanc xəstəliyidir. (İstisna var)\nDin seçim olsa idi, siz 18 yaşına çatanda sizə "dinləri təqdim edim birini seçin" deyərdirlər.\nAmma öz aləmlərində özlərinin düz sandığı dini dünyanı anlamadığınız vaxtlardan beyninizə yeridirlər.\nBu proqram nəsil-nəsil davam edir, sizin valideyinlərinizi də bu proqramla, onlardan soruşmadan uşaq vaxtan "göydə bir allah baba var və qurandan qorx" deyə-deyə böyüdürlər.\nSevin demirlər a, qorxun deyirlər, çünki insanları idarə etmənin ən təməl sistemi qorxudu, quranda da nə qədər ayədə yazılıb allahdan qorxun! Bu kitabı yazan hər kim olubsa, psixologiyanı yaxşı bilib.\nÇünki məlumatsız cahil insanı sübutu olmayan varlıqla qorxudub aldatmaq asandır..\nDindar beyinlər "əxlaqlı olmaq üçün bir inanca, tanrıya ehtiyac vardır" deyirlər.\nBunun səbəbini bilirsiz ?\nNormalda edə bilmədikləri nə qədər əxlaqsızlıqlar varsa, inancı referans göstərərək edə bilmələri üçün. Çünki inanc bir çox əxlaqsızlıqları etmək üçün tutunma nöqtəsini yaradır.\nVicdanın rədd edəcəyi şeyləri edər və inancları ilə vicdanlanlarını rahatlayarlar.\nBuna sübut, "insest əlaqə niyə düz deyil?" Sualı verib insest əlaqəsinə pis baxmamaq üçün söz oyunu edib fəlsəfə işlətmək istəyən bir sürü boynu yoğun gədə var...\nÜstəgəl öldürmək qadağandır. Amma Allah istəyirsə, günahkar sən deyilsən.\nMal-mülk talan etmək yanlışdır. Amma Allah istəyirsə, niyə yanlış olsun?\nİnsanlarla yaxşı yola getmək lazımdır. Amma Allah kafirləri düşmən göstərirsə niyə yaxşı yola getsinlər ki?\nÜmumi olaraq hal-hazırki dövrə görə oğraşlıqdı, amma bu müqəddəs adlanan kitabda buyrulubsa deməli bunu etmək olar, "tanrının burda nəsə hikməti var" deyirlər oğraşlıq etmək istəyənlər...\nBu qədər sadə...\nYaz depressiyasının əlamətləri\n"İnsan bədənindəki bioritimlərin və hormonal balansın kəskin dəyişməsi insanlarda depressiv hallar yaradır. Xüsusən aprel ayının başlaması ilə əksər insanlar yaz depressiyası yaşayır". Bu fikirləri psixoloq Fərqanə Mehmanqızı insanların depres...\n07 Aprel, 22:37\nTibbdə dünyaya səs salan ixtiralar\nDiş sensoru Qarşımızdakı şəxsin dişinin üzərində yad cisim görsəniz, təəcüblənməyin. Diş sensoru, gündəlik qida qəbulunu balansda saxlayır. Bu cihaz ağzımızdakı şəkər, duz və alkoqol səviyyəsini ölçür. Təxminən 2 mm qalınlığında o...\n16 Mart, 16:50\nDəyişikliklər həm qadınlara, həm də cəmiyyətə faydalı olar\nYer üzündə hamiləliklərin üçdə biri planlaşdırmadan baş verir. Görəsən, qadınlar hansı yaşda və kimdən hamilə qalmağa özləri qərar verə bilsəydilər, dünya hansı şəklə düşərdi? Min illər boyu cəmiyyət qadınları kişidən aşağı varlıq hesab edib. Ali...\n22 Fevral, 02:23\nSizə bir qadından bəhs edim\nFATİMA EBRAHİMİ Sizə bir qadından bəhs edim. Dünyanın aparıcı nəşrləri ondan bəhs edirlər tez-tez. Onun gördüyü işlər həyatımızda yeni bir səhifə açacağına oxşayır… Fatima Ebrahimi (İbrahimi) İranda doğulub. Tehran Politexnik universitetin...\n16 Fevral, 20:13\nBiz kimə bənzəyirik: Güzgü neyronları\nKiminlə çox zaman keçiririk beynimiz onun beyninə bənzəyir. Araşdırmanı ABŞ dakı Northwestern universitetinin bilim insanları edib. Beynin elektrik siqnallarının sinxronizasiyası üzərində çalışan nevroloji uzmanı Prof. Dr. Moran Cerf və komandas...\n09 Yanvar, 09:57\nGünahkarlıq və xəcalət hissi uğur qazanmağa mane olur\nÖmrümüz illərlə ölçülür. Amma həyat yaşadıqlarımızdır. Bunun üçün çarpışırıq, çalışırıq. "Necə edim” sualı çoxumuzu düşündürür. Təqdim etdiyimiz psixoloji araşdırmaların nəticəsi bəlkə yardımçınız ola bildi. 1. Ö...\n29 Avqust, 11:57


Azərbaycanda qısqanclıq zəminində qətl: atasının çayxanasına çağırıb.... - DƏHŞƏT » Atributinfo.az\n10 may 10:59hadise\nAzərbaycanda qısqanclıq zəminində qətl: atasının çayxanasına çağırıb.... - DƏHŞƏT\nHadisə rayonun Səmədabad kəndində qeydə alınıb.\nKənd sakini, 1990-cu il təvəllüdlü Rafiq Mehtiyev həmkəndlisi 1992-ci il təvəllüdlü Elton Məmmədov öldürüb. Bildirilir ki, R.Mehtiyevlə E.Məmmədov arasında qısqanclıqla bağlı aralarında problem yaranıb.\nRafiq Mehtiyev məsələni həll etmək üçün Elton Məmmədovu atasına məxsus çayxanının yanına çağırıb. Bundan sonra R.Mehtiyev E.Məmmədova məxsus "VAZ 21011" avtomobilə minərək sonuncunun döş qəfəsindən bıçaqla zərbə vurub.\nE.Məmmədov hadisə yerində keçinib.\nFaktla bağlı Biləsuvar rayon Prokurorluğunda Cinayət Məcəlləsinin 120.1-ci (qəsdən adam öldürmə) maddəsi ilə cinayət işi başlanıb. R.Mehtiyev hüquq- mühafizə orqanları tərəfindən saxlanılıb.\nNişanlı oğlanı ata bağlayıb sürüdülər - AZƏRBAYCANDA DƏHŞƏTLİ HADİSƏ hadise Bakıda kişi arvadını boğaraq öldürüb hadise Bakıda qətl törədən 22 yaşlı oğlan tutulub hadise Bakıda 23 yaşlı gənc qətlə yetirilib hadise Zərdabda dəhşətli qətl - ər 23 yaşlı arvadının başını kəsib hadise


Mingəçevir şəhərində tezliklə fəaliyyətə başlayacaq “ASAN” HƏYAT kompleksinin gələcək könüllülər qrupunun üzvləri olacaq Mingəçevir Dövlət Universitetinin tələbələri ilə görüş keçirilib. Görüşdə Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin məsul nümayəndələri - böyük məsləhətçi Səbuhi Əvəzli, aparıcı məsləhətçi Saray Mayılzadə və “ASAN” könüllülər təşkilatının nümayəndələri iştirak ediblər.\nİlk öncə Saray Mayılzadə “ASAN” könüllülər təşkilatının müxtəlif layihələri barədə məlumat verib. Sonra “ASAN” könüllülər təşkilatının fəaliyyətinə toxunan aparıcı məsləhətçi qeyd edib ki, “ASAN xidmət” mərkəzlərindəki könüllü fəaliyyəti Azərbaycanda bu istiqamətdə aparılan dövlət siyasətinə töhfə vermiş bir təcrübə məktəbidir. “ASAN xidmət” mərkəzlərində bu günə qədər 4000-ə yaxın könüllü vətəndaşlara xidmət sahəsində fəaliyyət göstərilmiş və onlara bu müddət ərzində bir sıra praktiki bilik və bacarıqlar aşılanmışdır. Məzun könüllülərimizin bir çoxu da hazırda dövlət və özəl strukturlarında çalışır.\nS.Mayılzadə bildirib ki, bu prosesi daha sistemli və mərkəzləşdirilmiş formada həyata keçirmək üçün ASAN School-u təsis edildi. Bu təcrübə məktəbinin məqsədi Azərbaycanda könüllü fəaliyyətinin təkmilləşdirilməsindən ibarətdir. ASAN School dünyanın qabaqcıl texnoloji və innovativ yeniliklərini tətbiq edərək gənclərə ölkədə aktual olan istiqamətlər üzrə peşəkar təlimçilər vasitəsi ilə bilik və bacarıqların aşılanmasını təmin edir. Biz də sizin tələbə və məzun olmağınızdan asılı olmayaraq bu həyat məktəbindən keçməyə və gələcək uğurlu karyeranızı bizimlə qurmağa dəvət edirik.\nSonra Səbuhi Əvəzli “Master 1” və “Master 2” pilləsi haqqında məlumat verib. Bildirib ki, “Master 1” könüllülük fəaliyyətinin təkmilləşdirilməsi üçün yaradılmışdır. Bu proqramın əsas məqsədi gənclərin təhsil səviyyəsindən və ixtisasından asılı olmayaraq ümumi inkişaflarına dəstək olmaq, “ASAN xidmət” mərkəzlərinin işi ilə yaxından tanış etmək və onların Azərbaycan Respublikasında aparılan inzibati islahatlarda iştirakını təmin etməkdir. O qeyd edib ki, “Master 1” çərçivəsində gənclər müxtəlif təlimlərdə iştirak edir və praktiki vərdişlərə yiyələnirlər. Bununla yanaşı, gənclər arasında komandada iş bacarıqları formalaşdırılır. “Master 1” 8 həftə ərzində həyata keçirilir. Proqram çərçivəsində gənclərin fəaliyyəti xüsusi hazırlanmış qiymətləndirmə qaydalarına əsasən qiymətləndirilir və yekunda proqram iştirakçıları 3 növ sertifikatdan birini və xasiyyətnamə əldə edirlər.\nSonra tələbələrə “ASAN xidmət” mərkəzlərində könüllülük fəaliyyəti ilə bağlı videoçarx nümayiş olunub.\nVideomaterialdan sonra tələbələr sual-cavab prosesində yaxından iştirak ediblər. Səbuhi Əvəzli və Saray Mayılzadə verilən sualları ətraflı cavablandırıblar.


Bugün 2020-08-11 22:17\nSentyabrın 19-da Nyu-Yorkda, Birləşmiş Millətlər Təşkilatının baş qərargahında ümumi müzakirələrin açılışı olub\nSonra Braziliya Federativ Respublikasının Prezidenti Mişel Temer müzakirə olunan mövzularla bağlı fikirlərini bölüşdü. Amerika Birləşmiş Ştatlarının Prezidenti Donald Tramp BMT-nin fəaliyyətinin daha da səmərəli olmasının vacibliyinə toxundu. O vurğuladı ki, dövlətlər xalqların maraqlarını və gələcəyini müdafiə etməlidir.\nABŞ Prezidenti dedi ki, biz birlikdə çalışmalıyıq və təhdidlərə qarşı bir olmalıyıq. Donald Tramp Türkiyə, İordaniya və Livana Suriyadan olan qaçqınları qəbul etdiklərinə görə minnətdarlığını da bildirdi.(Azərtac)\nKateqoriya : SİYASƏT Baxış sayı : 1171\nATƏT PA-nın prezidenti rəsmi Bakı i...\nRufiz Qonaqov: BMT Baş Assambleyası...\nAzərbaycan tərəfdaşlarının da maraq...\nDmitri Savelyev: Mehriban Əliyeva A...


MAYGÜLÜ | xeyrulla xayal\nƏRƏBQARDAŞBƏYLİ KƏNDİNƏ HƏSR OLUNUR\nKeçən əsrin altımışıncı illəri dünyanın müxtəlif ölkələrində baş vermiş çox gökəmli hadislərlə yada düşür: Kuba inqilabı, Çe Gevara, Qəraib böhranı, Bitlz, Parisdə tələbə iğyişaşları, Kennedinin qətli… Mənim fikrimcə, ötən yüzilliyun altımişıncı illərində Azəıbaycanda baş vermiş ən mühüm hadisə dilimizdə “maygülü” sözünün yaranmağıdır. Çox təəssüf ki, bu hadisənin günün və ayını indi dəqiqləşdirmək çətindir. Səhv eymirəmsə, bu sözü mən ilk dəfə 1965-ci ildə, yəni on iki yaşında ikən eşitmişəm. Elə günlərin bir günündə gördüm ki, məndən bir ya iki sinif yuxarıda oxuyan, indi hörmətli kənd ağsaqqalları olan (onlara can sağlığı arzulayıram) uşaqlar bir-birinə “maygülü” deyirlər. “Dalda qalan maygülüdür!” “Maygülü-maygülü danışma!” “Topu lap maygülü kimi vurursan!” “Maygülü sən özünsən!” “Maygülü sənin dədəndir!”\n“Maygülü” sözü dilimizə ildırım sürətiylə girdi və dərhal bəzi sözlərin yerini ya qismən, ya da tamam tutdu. “Maygülü”yə qədər bizim kənddə oğlanların və kişilərin söyüş kimi ən çox işlətdikləri sözlər “ləvənd” və “qırışmal” idi. Bu sözlər uzun illərdir ki, qulağımda Yavər Bədəlovun səsiylə dinir. Yavər Bədəlov o vaxtlar yaşı yavaş-yavaş otuza yaxınlaşan subay oğlan idi, üç gündən bir işləyirdi, qalan günləri evlərinin qabağından məktəbə gedən ya məktəbdən gələn xırda oğlan uşaqlarını qışqırtmaqla məşğul olurdu. Uşaqlar Yavərin uzun boyunu uzaqdan görən kimi yollarını dəyişməyə çalışırdılar, ancaq Yavər onları haqlayıb qulaqlarından yapışırdı. “Ləvənd, qaçma. Səndən söz eşitmişəm. Deyirlər qız istəyirsən!” Qulağı Yavərin əlində olan uşaq başa düşürdü ki, dünyada qız istəməkdən ayıb şey yoxdur, ona görə qızarıb-bozarır, dartınıb Yavərin əlindən çıxmağa çalışırdı.”Qız-zad istəmirəm, Ətağa cəddi!” Yavər əlindəki xırda və kirli qulağı daha da bərk sıxırdı. “Ləvənd-qırışmal! Qələt eləmə! İstəyirsən! Özü də…”\nBu yerdə Yavər uşaqdan təxminən on-on beş yaş böyük bir qızın adını çəkir, uşaq həmin qızı gözünün qabağına gətirəndə elə dəhşətə gəlirdi ki, qulağının ağrısı da yadından çıxırdı. “Yavər dayı, burax, sən allah, burax…”\nYəqin diqqətinizə çatdı ki, tamaşanın zirvə yerində Yavər “ləvənd” sözüylə kifayətlənmir, emosinal təsiri artırmaq üçün “qırışmal”ı da qoşurdu böyrünə…\nAncaq Yavər və onun tay-tuşlarının qabağında yeni nəsil böyüyürdü ki, bu nəslin öz tələbləri, öz zövqləri, öz ifadə vasitələri olmalıydı. Və “maygülü” sözü də bu cür ifadə vasitəsiydi. Ancaq bu söz hardan çıxmışdı, hardan gəlmişdi, demək mümkün deyil. Bir onu yada salmaq istəyirəm ki, o vaxt Azərbaycana Vəli Axundov başçılıq edirdi…\nGüman etmək olar ki, “maygülü” sözü Afrikadan gəlib. Bəzi Afrika dillərində eyni söz intonasiyadan asılı olaraq müxtəlif mənalar verir. “Maygülü” sözü də elə. Kimə deyildiyindən, necə deyildiyindən asılı olaraq, “maygülü” on-on beş mənada başa düşülə bilərdi. Ancaq “maygülü” sözünün üstündə adamların bir-birini bıçaqladığını eşitməmişəm. Bəlkə də Salyanın özündə bıçaqlayıblar. Ancaq kəndlərdə belə şeylər olmayıb. Kəndlərdə nəinki “maygülü”yə dözürdülər. Ömrünün qırx ilini kolxoz və sovxoz qarovulçusu olmuş mərhum Əlfağa kimi beş-altı kəndin adamlarına “binamıs” deyirdi, hamı da dözürdü…\n(Əvvəli. Ardı var)\nЗапись опубликована 07.12.2014, в NƏSR и отмечена maygülü sözü, Salyan rayonu, Ərəbqardaşbəyli kəndi. Сохранить в закладки.\tОставить комментарий\n← ХАДИДЖА — ПОБЕДИТЕЛЬНИЦА\nXƏDİCƏ — AZƏRBAYCANIN DİLİDİR… →


Yeni Zelandiya hökuməti silah haqqında qanuna düzəlişləri dəstəkləyib – www.din.az\nManşetYeni Zelandiya hökuməti silah haqqında qanuna düzəlişləri dəstəkləyib\nFaciə ilə əlaqədar ölkədə ümummilli matəm elan olunacağı deyilsə də …\nYeni Zelandiyanın Baş naziri Casinda Ardern hökumətin Christchurch şəhərində törədilən terror aktı ilə əlaqədar silah haqqında qanuna düzəlişləri dəstəklədiyini bildirib.\nDin.az AZƏRTAC-a istinadən bildirir ki, Casinda Ardern hələlik qanuna düzəlişlərin detallarını açıqlamayıb. Baş nazir, həmçinin faciə ilə əlaqədar ölkədə ümummilli matəm elan olunacağını desə də, onun nə vaxt baş tutacağını dəqiqləşdirməyib.\nXatırladaq ki, martın 15-də Yeni Zelandiyanın Christchurch şəhərinin Hagley Park qəsəbəsində yerləşən Əl-Nur və Linvud məscidlərinə cümə namazı vaxtı silahlı hücum təşkil edilib. Son məlumata əsasən, on dəqiqə aralıqla baş verən terror aktı nəticəsində 3 yaşdan 77 yaşadək 50 nəfər həlak olub, 40-dan çox insan isə müxtəlif dərəcəli xəsarətlər alıb. Yaralılardan 34-ü hələ də xəstəxanalarda müalicə alır, onlardan 12-nin vəziyyəti ağırdır.\nYerli mediada yer alan digər xəbərə görə, terror qurbanlarının ailələrinə yardım fonduna internet üzərindən 7,5 milyon dollara yaxın vəsait köçürülüb.


Penitensiar Xidmet: Oten il azadliqdan mehrumetme yerlerinden qacma hallarina yol verilmeyib\n16:22 19 Yanvar 2015\n[ 19 Yanvar 2015 16:18 ]\nBaki. Sehriyar Elizade - APA. Edliyye Nazirliyi Penitensiar Xidmetin Muhafize Alayinin 2014-cu il erzindeki fealiyyetinin yekunlarina hesr olunmus musavire kecirilib.\nPenitensiar Xidmetin ictimaiyyetle elaqeler sobesinden APA-ya verilen melumata gore, xidmetin reis muavini, edliyye general-mayoru Nizameddin Celilovun sedrliyi ile kecen musavirede Muhafize Alayinin ve Penitensiar Xidmetin Bas Idaresinin mesul emekdaslari istirak edibler.\nEdliyye Nazirliyi Penitensiar Xidmetinin Muhafize alayinin komandiri, edliyye polkovniki Mehman Memmedov Muhafize Alayinin 2014-cu il erzindeki fealiyyetinin yekunlari ve qarsida duran vezifeler barede hesabatla cixis edib. Qeyd olunub ki, hesabat dovru erzinde cezacekme muessiselerinin ve istintaq tecridxanalarinin etibarli muhafizesi temin edilib, hebs olunmus sexslerin ve mehkumlarin azadliqdan mehrumetme yerlerinden qacmasi hallarina yol verilmeyib. Eyni zamanda, alaya gelen genc esgerlerin qebulu, onlara vetenperverlik ruhunun asilanmasi, tedris toplanislarinin ve mesgelelerin yuksek seviyyede kecirilmesi temin olunub. Musavirede bezi boluk komandirlerinin ve alayin mesul emekdaslarinin cixislari dinlenilib.\nPenitensiar Xidmetin reisi muavini, edliyye general-mayoru Nizameddin Celilov cixis ederek 2014-cu il erzinde Muhafize Alayinin qarsisinda duran vezifelerin lazimi seviyyede heyata kecirildiyini qeyd edib, xidmeti intizamin mohkemlendirilmesi, doyus xidmeti nizamnamesinin teleblerine ciddi emel olunmasi, heqiqi herbi xidmet kecen esgerlere diqqet ve qayginin artirilmasina dair tapsiriq ve tovsiyelerini verib.\nEdliyye Nazirliyi Penitensiar xidmetinin Muhafize Alayinin 2014-cu il erzindeki xidmeti ve doyus fealiyyeti noqsan ve catismazliqlar nezere alinmaqla qenaetbexs hesab edilib.\nPenitensiar Xidmet Oten il azadliqdan mehrumetme yerlerinden qacma hallarina yol verilmeyib


Azərbaycanda toy karvanında avtoxuliqanlıq etdi, həbs olundu - VİDEO - son xeberler\nToy karvanında avtoxuliqanlıq edən sürücü həbs edilib.\nDaxili İşlər Nazirliyinin (DİN) Mətbuat Xidmətinin Lənkəran regional qrupundan Oxu.Az-a verilən məlumata görə, Masallı Rayon Polis Şöbəsinin Dövlət Yol Polisi Bölməsinin əməkdaşları tərəfindən keçirilən tədbirlərlə toy karvanında avtoxuliqanlıq edərək yol hərəkəti qaydalarını kobud şəkildə pozan, digər yol hərəkəti iştirakçılarına ciddi təhlükə yaradan sürücü saxlanılaraq barəsində qanunvericiliyə uyğun tədbirlər görülüb.\nBelə ki, polis əməkdaşları tərəfindən saxlanıldıqdan sonra həmin sürücünün Masallı şəhər sakini C.Vəliyev olduğu müəyyən edilib. Həmin şəxs konstruksiya dəyişikliyi edilmiş VAZ-2107 markalı avtomobillə avtoxuliqanlıq hərəkətləri edərək yol hərəkəti qaydalarını kobud şəkildə pozub.\nSonradan isə həmin avtoxuliqanlıq hərəkətlərinin görüntülərini sosial şəbəkələrdə paylaşıb. Həmin şəxs barəsində inzibati qaydada protokol tərtib olunaraq baxılması üçün Masallı Rayon Məhkəməsinə göndərilib.\nC.Vəliyev sürücülük hüququ 1 illik məhdudlaşdırılmaqla 15 gün müddətində inzibati qaydada həbs edilib.\nSosial Baxılıb: 740 Tarix: 27 oktyabr 2021\nHer gün yediyimiz bu qidalar sonsuzluq yaradırmış\nÇipsi, kartof fri və digər qızardılmış məhsulların tərkibindəki kanseroqen maddələr, o cümlədən akrilamid insanın daxili orqanları üçün ciddi təhlükə mənbəyidir.. . Sonxeber.az ölkə.az-a istinadən bildirir ki, alimlər gəldiyi nəticəyə əsasən adı çəkilən qidalar kanseroqen effekt yaratdığından insan bədəninə\nABŞ prezidenti Co Bayden Nyu-Cersi ştatında çıxışı zamanı ovucuna öskürüb, bundan sonra isə tribunadan düşərək çıxışa gələn insanlarla əl görüşüb. Bu zaman onun ağzında maska da olmayıb, halbuki bir müddət əvvəl onun kabinetinin üzvlərindən biri koronovirus infeksiyasına yoluxub.. . Sonxeber.az-ın oxu.az-\nSosial şəbəkələrdə içkili dostunu təyyarədən düşürən kişinin görüntüləri yayılıb. Kadrlar istifadəçilər tərəfindən gülüşlə qarşılanıb.. . Videodan görünür ki, sərnişin başqa birini kürəyinə alaraq təyyarənin trapı ilə düşür. Onun pillələrdən düşərkən tarazlığını saxlamağa cəhd etməsi öz bəhrəsini verir\nBakı metrosunda hadisə - Səhər saatlarında... - VİDEO\nBu gün səhər saatlarında Bakı metrosunda problem yaranıb.. . Hadisə şahidlərinin BAKU.WS-in "qaynar xətti"nə verdikləri məlumata görə, hadisə "28 may" stansiyasında qeydə alınıb.. . Stansiyada eskalator qəfil dayanıb. Nəticədə vətəndaşlar arasında çaşqınlıq yaşanıb.. . Məsələ il\nPiyadalara yol verməyən sürücülərə XƏBƏRDARLIQ\nBakı şəhər Dövlət Yol Polisi (DYP) İdarəsi piyadalara yol verməyən sürücülərə xəbərdarlıq edib.. . Bakı şəhər Dövlət Yol Polisi İdarəsinin baş inspektoru, polis mayoru Araz Əsgərlinin Sonxeber.az-a verdiyi məlumata görə, aparılan müşahidələr baş verən yol-nəqliyyat hadisələrinin təhlili onu deməyə əsa\nBaş idarənin rəisinə AĞIR İTKİ\nAzərbaycan Avtomobil Yolları Dövlət Agentliyinin idarə rəisinə ağır itki üz verib.. . Ölkə.Az-ın əldə etdiyi məlumata görə, agentliyin Avtomobil Yollarının İstismarı və Təmiri Baş İdarəsi"nin rəisi Əflatun Qasımovun anası Sumayı Qasımova vəfat edib.. . Allah rəhmət eləsin!\nKredit götürmək istəyənlər buna MÜTLƏQ ƏMƏL ETSİN - VİDEO\nKredit götürmək istəyən Bakı sakini aldadılıb.. . Sonxeber.az-ın "Xəzər Xəbər"ə istinadən məlumatına görə, paytaxtın Biləcəri qəsəbəsində yaşayan Sirac Mirzəzadə bir neçə gün bundan əvvəl kredit götürmək üçün instaqramda tanınmış banklardan birinə aid olduğunu düşündüyü səhifəyə müraciət edib.\nYaxın zamanda avtobuslarda NFC, QR-kod və birbaşa bank kartı vasitəsilə gediş haqlarını ödəmək mümkün olacaq.. . Bunu BAKU.WS-ə Bakı Nəqliyyat Agentliyinin (BNA) mətbuat xidmətinin rəhbəri Mais Ağayev deyib.. . Onun sözlərinə görə, "BakıKart" satış və balans yükləmə terminallarında məhdud istifad\nDSX-nın hərbi qulluqçusu intihar etdi - YENİLƏNİB Bakıda güclü yanğın - VİDEO Bakıda musiqiçi intihar edib Azərbaycanda həyat yoldaşına zorakılıq edənlər HƏBS EDİLƏCƏK Polis və yanğınsöndürənlərin bu VİDEOsu böyük maraq doğurdu "Cəbrayılov işi"ndə yeni detal: Qardaşı biznesini Türkiyəyə daşıyıb Azərbaycanda keçmiş məmurun ailəsində faciə - FOTO Azərbaycanda sürətlə yayılan xəstəliklər: "Omikron" yoxsa "influenza"? Ramiz Mehdiyevin istefasını qəbul etmədiyi institut rəhbərindən AÇIQLAMA Gəncənin icra başçısı yeni rəis təyin etdi\n0.056 | a: 0


Slovakiya Azərbaycanda bu imkanlardan yararlana bilər - Nazir\nSlovakiya şirkətləri Azərbaycanda yaradılmış sənaye parklarında investorlar üçün yaradılmış əlverişli imkanlardan da yararlana bilərlər.\nİqtisadiyyat Nazirliyinin mətbuat xidmətindən Axar.az-a bildiriblər ki, bu fikir iyunun 20-də iqtisadiyyat naziri Şahin Mustafayevin Azərbaycanda səfərdə olan Slovakiya Respublikasının Baş nazirinin müavini Peter Pelleqrini ilə görüşündə səsləndirilib.\nGörüşdə ölkələrimiz arasındakı mövcud iqtisadi əlaqələr və əməkdaşlığın genişləndirilməsi perspektivləri müzakirə olunub.\nAzərbaycan-Slovakiya əlaqələrinin inkişaf etdiyini qeyd edən Şahin Mustafayev hazırda ölkələrimizin iqtisadiyyatın müxtəlif sahələrində, o cümlədən enerji, ticarət, investisiya qoyuluşu sahələrində əməkdaşlıq etdiyini bildirib. Azərbaycanda 10 Slovakiya kapitallı şirkət uğurla fəaliyyət göstərir.\nGörüşdə ölkəmizdə həyata keçirilən iqtisadi islahatlar barədə məlumat verilib, Azərbaycanın xarici investisiyalar üçün cəlbedici ölkə olduğu, tətbiq edilən mütərəqqi investisiya təşviqi mexanizminin xarici investorlar üçün əlverişli imkanlar yaratdığı diqqətə çatdırılıb. Nazir Şahin Mustafayev Azərbaycanın investisiya imkanlarının tanıdılmasında ölkəmizdə keçirilən beynəlxalq tədbirlərin, o cümlədən ölkəmizin bu günlərdə Formula-1 yarışlarına yüksək səviyyədə ev sahibliyi etməsinin xüsusi əhəmiyyətini qeyd edib.\nŞahin Mustafayev Slovakiya şirkətlərini sənaye, aqrar, tikinti, nəqliyyat, turizm və s. sahələrə, xüsusilə özəl sektorda reallaşdırılan layihələrə investisiya yatırmağa dəvət edib. Slovakiya şirkətləri, həmçinin Azərbaycanda yaradılmış sənaye parklarında investorlar üçün yaradılmış əlverişli imkanlardan da yararlana bilərlər.\nSlovakiya Respublikasının Baş nazirinin müavini Peter Pelleqrini Azərbaycanda yüksək inkişafın şahidi olduğunu diqqətə çatdıraraq, ikitərəfli əlaqələrin daha da genişlənməsi üçün ölkələrimizin potensialını vurğulayıb, əlaqələrin genişləndirilməsi istiqamətləri barədə fikirlərini bildirib.\n2016.06.20 / 18:48


14 Sentyabr 2021 | 12:02\nHicab İslamın vacib hökümlərindən, fərdi və ictimai baxımdan ən zəruri məsələlərindəndir.\nÖrtük mənasını verən hıcab anlayışı geniş məfhuma malik bir məsələdir. Bu örtük həm əxlaq və mənəviyyat sahələrini, həm də bədənin zahirinin örütlməsi kimi sahələri əhatə edir.Mənəviyyat hicabı insanın daxılı aləminin, iffət və hayasının formalaşması mənasındadır. Bədənin örtülməsi isə bir növ daxildə formalaşan bu hisslərin tələbidir.\nDaxilində iffət və həya kimi müqəddəs hisslər formalaşan hər bir kəs zahirdə, əməl və rəftarında hisslərinin tələbinə yuğun davranır. Hicab dedidikdə ilk öncə insanın zehninə İslamın vacib etdiyi örtük və geyim məfhumu gəlir. İslam dini qadınlara hicabı (örtüyü) vacib edib. Bu örtük yalnız başı deyil, üz və əllər istisna olmaqla ümumilikdə bədənin örtülməsi mənasındadır. Daha dəqiq desək örtülməklə yanaşı bədən formasının bilinməməsi və iffətin qorunması mənasındadır. Çünki İslam dini iffət və həyaya böyük önəm vermiş, bu məsələni cəmiyyətin ən zəruri məsələlərindən hesab etmişdir.\nBu səbəbdən hicab, xüsusən də qadınların örtülməsi Allahın vacib hökümlərindəndir. Mütəal Allah bu hökümlə cəmiyyəti, xüsusən də qadını qoruyur.\nQurani Kərim hicabın necəliyini (keyfiyyəti), hansı şəkildə olmasını, hikmət və fəlsəfəsini necə bəyan edir?\nQurani Kərim hicabın zərurətini həm fərdi, həm də ictimai baxımdan dəyərləndirir. Örtünmənin şəklini, hikmət və fəlsəfəsini bir neçə yerdə bu şəkildə bəyan edir:\n1) Beləki örtük insanın cismini də qoruyur, qəlbini və düşüncəsini də. Qadın hicab örtməklə sanki özü ilə cəmiyyətin digər fərdləri arasında bir fərdə çəkir. Bu pərdə onu artiq ünsiyyət və yersiz söhbətlərdən qoruyur. Quran bu məsələni peyğəmbərin (s) xanımlarını misal çəkməklə aydınlıq gətirir və deyir:\n“Onlardan (Peyğəmbərin zövcələrindən) bir şey soruşduqda, pərdə arxasından soruşun. Bu həm sizin, həm də onların ürəklərinə daha çox təmizlik bəxş edər.” (Əhzab-53)\n2) Quran hicabı əziyyətlərin qarşısını alan, qadının içtimai fəaliyyətində onu qoruyan bir sipər, öz iffətini qorumaq istəyən üçün möhkəm bir vasitə görür:\n“Ya Peyğəmbər! Zövcələrinə, qızlarına və möminlərin övrətlərinə (qadınların) de ki, (evdən çıxdıqda) örtüklərini örtsünlər. Bu onların tanınması və onlara əziyyət verilməməsi üçün daha münasibdir.” (Əhzab-59)\n3) İslam qaydalarına uyğun geyinmənin digər bir mühüm faydası da cəmiyyətdə əxlaqi dəyərlərin qorunmasına xidmət edir. İstər kişi olsun, istər qadın bu nizam-intizama, Allah qarşısında olan öhdəliyinə əməl etmədikdə ictimai fəsad yaranır.\nBir müddət sonra isə bu hal adiləşib əxlaqi dəyərlərin və iffət anlayışının aradan getməsinə səbəb olur. Qadın kişiyə, kişi qadına yalnış şəhvət və tamahla baxır. Quran bunun qarşısını almaq üçün buyurur:\n“(Ya Rəsulum!) Mömin kişilərə de ki, gözlərini haram edilmiş şeylərdən çevirsinlər, ayıb yerlərini (zinadan) qorusunlar. Bu onlar üçün daha yaxşıdır. Şübhəsiz ki, Allah onların nə etdiklərindən xəbərdardır!\nMömin qadınlara de ki, gözlərini haram buyurulmuş şeylərdən çevirsinlər, ayıb yerlərini (bədənlərini) qorusunlar… (Nur 30-31)\n4) Hicab, örtünmək barədə digər bir mühüm məsələ isə bu örtüyün necə olamsı, hansı formada olması barədədir. Hicab barədə danışıldıqda önə çəkilən əsas məsələ saçın, bədən üzvlərinin örtülməsidir.\nLakin unutmaq lazım deyil ki, bu örtünmə qədər mühüm olan digər bir məsələ də bədən fornasının bilinməməsidir. Quran bu məsələni açıq şəkildə belə izah edir:\n“Mömin qadınlara de ki,… öz-özlüyündə görünən (əl, üz) istisna olmaqla, zinətlərini (bədənlərini) göstərməsinlər, baş örtüklərini yaxalarının üstünə (sinələrinə) çəksinlər...” (Nur-31)\n5) Quran hicabla bağlı ayələri qeyd etdikdən sonra daha bir mühüm mətləbə işarə edir. Yəni zahiri hicaba riayət etməklə vəzifə bitmir. Qadın gərək bütün hallarda Allahın ona bəxş etdiyi qadın izzətini qorusun:\n“...gizlətdikləri bəzək şeylərini (bədən formalarını) göstərmək (aşkar etmək) üçün ayaqlarını (yerə və ya bir-birinə) vurmasınlar...” (Nur-31)\nİslam qanunları insanı fərdi fəaliyyəti ilə yanaşı ictimai fəaliyyətində də məsul bilir. Bu qanunlar öz əzəməti ilə həm insanın daxili aləmini, həm də onun xarici mühitini nizama salaraq qoruyur.


İçib AzTV-də dava saldı, bir gecəyə saçları ağardı, qızı heç vaxt məzarı üstünə getmədi – Yaşar Nuri haqda 10 nadir fakt - 7Times.Az – Son Xəbərlər, Dünya Xəbərləri və Multimedia\n03 Sentyabr 2021, 15:26\n12 yaşında “Toy kimindir?” tamaşasına baxmağa gedir. Tamaşaya az qalmış rejissor əsəbiliklə deyir ki, bəs deməzsənmi, Tapdıq rolunu oynayan aktyor xəstələnib. Aktyorlardan biri deyib, Məmmədsadığın oğlu burdadır, tamaşanı da əzbər bilir, neçə dəfə baxıb, bir yoxlayaq onu. Yaşar bu gözlənilməzliyə çox sevinib və rolun öhdəsindən gəlib. İlk dəfə atasıyla bir səhnəni paylaşıb. Həmin tamaşada Nəsibə Zeynalova, Lütfəli Abdullayev kimi aktyorlar da vardı…\n– Bilirsən, nə var? Vaxt yoxdur ssenari qurmağa, bütün günü səhnədə ssenari ilə oynayıram. Evlənirik. Vəssalam.\nAktyorun həyat yoldaşı Rəhimə xanım isə deyir: “Firəngizlə olan söhbətlər yalan idi. Ola bilərdi ki, Yaşar Firəngizi sevsin. Mən hiss edirdim ki, Yaşar ona meyil edir. “Səni axtarıram” tamaşası çəkiləndə də bir çox məsələlərdə dərinə getmirdim. İndinin özündə də sizə o vaxtlar keçirdiyim hissin adını açıqlaya bilmirəm. Amma qadınam da, müəyyən mənada Yaşarın Firəngizə olan hisslərini duyurdum. Bir-iki dəfə özünə bu haqda deyəndə, Yaşar dedi ki, biz dostuq. Mən də ona demişdim, bəxtin onda gətirib ki, sən ona qarşı biganə deyilsən, amma o sənə qarşı biganədir. Bəlkə də, Firəngizin Yaşara qarşı güclü məhəbbəti olsaydı, evlənərdilər. Amma Firəngiz mənə, dost olduğu insana qarşı heç vaxt elə hərəkət etməzdi. Həm də həmin dövrdə onun da öz daxili aləmi, şəxsi həyatı vardı. Sadəcə olaraq o tamaşadakı rolları ifa edəndən sonra qarşı tərəfdən birinin sevməməsi mümkünsüz idi. Onlar elə ifa edirdilər ki, buna inanmamaq olmurdu. Amma mən Firəngizdən arxayın idim. Başqa qadınlarla bağlı nəsə eşidəndə də mənə toxunmurdu. Yaşarın sənətkarlığı qarşısında qadın söhbətləri mənim üçün cılız məsələlər idi”.\n16, Sentyabr - 17:21776\n16, Sentyabr - 18:08769\n16, Sentyabr - 14:34759


Taciklərlər erməni bayrağı ilə MƏZƏLƏNDİLƏR - Veteninfo.Az\nVeteninfo.az xəbər verir ki, hazırda Nikol Paşinyan və Təhlükəsizlik Şurasının katibi Armen Qriqoryan Tacikistan Respublikasının paytaxtı Düşənbədə keçirilən Kollektiv Təhlükəsizlik Müqaviləsi Təşkilatının Xarici İşlər Nazirləri Şurasının iclasında iştirak edirlər.\nMəlumata görə, keçirilən iclasda Paşinyanı müşayyət edən Təhlükəsizlik Şurasının katibi Armen Qriqoryan görüşlərə də başlayıb.Tacikistanlı həmkarı ilə keçirilən görüşdən hətta fotoşəkillər artıq yayılıb.\nMəlumata görə, taciklər keçirilən görüş salonunda Təhlükəsizlik Şurasının katibi Armen Qriqoryana bir hədiyyə də hazırlayıblar və onun qarşısına qoyulan Ermənistan bayrağını tərs asıblar.\nTəhlükəsizlik Şurasının katibi Armen Qriqoryan qarşısına qoyulan Ermənistan bayrağı,yoxsa Kolunbiya bayrağı olduğunun fərqinə belə varmayıb.\nBu da Erməni müxalifətini və hakimiyyətə qarşı sərt mövqeydə duran müxalif medianın diqqətindən yayınmayıb.\nİndi Ermənistan müxalifəti və mediası Təhlükəsizlik Şurasının katibi Armen Qriqoryanı söyməkdən və təhqir etməkdən belə çəkinmirlər.Erməni telgram kanallarında “taciklər Armen Qriqoryanla məzələndi”, “Ölkəsinin bayrağını tanımayan birinə ölkənin təhlükəsizliyi əmanət edilə bilməz” və.s tonlarda açıqlamalar yaymaqdadırlar.


Azərbaycan sülhün və dostluğun tərəfdarı olduğunu dünyaya bir daha nümayiş etdirdi\n2021-08-19 17:30:39 367\nAzərbaycan Prezidenti İlham Əliyevin “CNN Türk” televiziya kanalına müsahibəsində səsləndirdiyi fikirlər dövlət başçımızın öz xalqını nə qədər dərindən sevdiyini, insanların böyük dəstəyini qazanan lider olduğunu bir daha təsdiqlədi. Bu müsahibə, ölkə rəhbərinin Azərbaycanı güclü dövlətə çevirməklə və ölkəmizin ərazi bütövlüyünü bərpa etməklə ümummilli lider Heydər Əliyevin vəsiyyətini, həmçinin xalqımızın bütün istək və arzularını gerçəkləşdirdiyini bariz şəkildə diqqətə çatdırdı.\nAli Baş Komandan İlham Əliyevin müsahibəsi beynəlxalq aləmdə böyük əks-səda doğurdu. Ölkə başçısı müsahibəsində həm Ermənistana, həm də havadarlarına ciddi mesajlar verdi. Düşməni bir daha xəbərdar etdi ki, əgər yenə də erməni faşizmi baş qaldırmağa cəhd göstərsə, onun başını bir daha əzəcəyik. İkinci Qarabağ müharibəsindəki məğlubiyyət onlar üçün dərs olmalıdır.\nTürkiyə Böyük Millət Məclisinin deputatı,Türkiyə- Azərbaycan Dostluq qrupunun rəhbəri Şamil Ayrım, Türkiyənin Azərbaycandakı keçmiş hərbi attaşesi, ehtiyatda olan general Yücel Karauz, Türk Mədəniyyət platformasının rəhbəri, yazıçı Metin Yıldırımın İlham Əliyevin “CNN Türk” televiziya kanalına müsahibəsi ilə bağlı fikirlərini oxuculara təqdim edirik.\nİlham Əliyevin “CNN Türk” televiziya kanalına müsahibəsi Ermənistana və havadarlarına ciddi xəbərdarlıq idi: “Ermənistanın 30 il ərzində Azərbaycan torpaqlarını işğal altında saxlaması sonda onun kapitulyasiyası ilə nəticələndi. Yəni, Ermənistan anlamalıdır ki, Azərbaycan hər nə qədər sülh tərəfdarı olsa da, müharibəyə də, təxribatların qarşısını almağa da hazırdır. Ermənistanın təxribat xarakterli addımları, Qarabağda baş verən proseslər barədə diqqətə çatdırdığı məlumatlar da Azərbaycanın bölgəyə nəzarətinin nə qədər yüksək səviyyədə olduğunu isbatladı”. Bu fikirləri Türkiyə Böyük Millət Məclisinin deputatı, Türkiyə- Azərbaycan Dostluq qrupunun rəhbəri Şamil Ayrım vurğulayıb. O deyib: Azərbaycan Prezidenti böyük diplomatik nəzakət və humanistlik göstərərək Ermənistana sülh təklif edir : “Əslində, Azərbaycan bir qalib dövlət olaraq Ermənistanı sülhə məcbur etmək üçün fərqli yollara da əl ata bilər. Hətta, Azərbaycanın bir neçə dəfə imkanı da var idi ki, yenidən “Dəmir yumruğ”unu işə salsın. Amma Azərbaycan səbir edir, praqmatik dövlət olaraq addımlar atır, düşmənin, havadarlarının təxribatlarına baxmayaraq, bütün dünyaya sülh, əməkdaşlıq niyyətini göstərir. Əlbəttə ki, Ermənistan da bu fürsətdən istifadə etməlidir. Çünki Azərbaycanın sülh təklifi daimi, əbədi olaraq masa üzərində qalmaq üçün deyil. Ermənistan və havadarları da bilir ki, Qarabağla bağlı məsələnin “hərbi həlli yoxdur” tezisi işə yaramır. Azərbaycan artıq bunu sübut edib. Bir sözlə, Azərbaycan qalib dövlət olaraq sülh əlini uzadıb. Artıq seçim Ermənistanındır. Ermənistan rəhbərliyi Azərbaycanın sülh əlini tutsa, bölgəyə sabitlik gələcək. Yox, yenə də təxribatlara əl atsa, o zaman “Dəmir yumruq” işə düşəcək”. Onun sözlərinə görə, Azərbaycan indiyədək humanist addım ataraq, ədalətli mövqeyini qoruyub saxlayıb. Ancaq Ermənistanın da addım ataraq sülhü dəstəkləməsi vacibdir. Sadə ermənilər də istəyirlər ki, Azərbaycanla Ermənistan arasında sülh olsun. Onların istəmədiyi halda İrəvandakı hərbi-siyasi rəhbərliyin, bəzi qüvvələr tərəfindən qızışdırılaraq yenidən təxribatlara cəhd göstərməyə məcbur edilməsi Ermənistanın xeyrinə olmayacaq. Onsuz da ermənilər gec-tez Azərbaycanla sülh müqaviləsini imzalamağa, Azərbaycanın ərazi bütövlüyünü tanımağa məcbur olacaqlar.\n“Bu gün Azərbaycan üzərinə düşən vəzifələri yerinə yetirdiyi halda Ermənistan havadarlarına güvənməklə məsuliyyətini tam yerinə yetirmir. Ermənistan həm 10 noyabr, həm də 11 yanvar bəyanatlarının maddələrinə sadiqlik nümayiş etdirmir, özünü revanşist tərəf kimi aparır”. Bu fikri Türkiyənin Azərbaycandakı keçmiş hərbi attaşesi, ehtiyatda olan general Yücel Karauz deyib. O vurğulayıb ki, nədənsə Rusiyanın müdafiə naziri yenidən Ermənistan ordusunu silahlandırmaq və komplektləşdirmək barədə fikirlər səsləndirir. Əgər ermənilər yeni vəziyyətlə barışıblarsa və işğal faktının Azərbaycan tərəfindən aradan qaldırılması reallığını qəbul edirlərsə, onda, görəsən, Ermənistanı niyə zorla Azərbaycana qarşı silahlandırmağa cəhd göstərilir. Məqsəd nədir? Heç kim Azərbaycanın tarixi qələbəsi ilə başa çatmış 44 günlük müharibəni unutmamalıdır. Əgər Rusiyadan Ermənistana 30 ildə milyardlarla dollar dəyərində verilən silahlar hərbi balansı Ermənistanın xeyrinə dəyişə bilmədisə, bu gün o milyardlar hesabına əldə edilən ən müasir silahlar Azərbaycanın Hərbi Qənimətlər Parkında sərgilənirsə, növbəti cəhdin də aqibəti belə olmağa məhkumdur. Əgər belə təxribatlar davam edəcəksə, Azərbaycan tərəfi artıq önləyici tədbirlər görəcək. Y.Karauzun fikrincə, Prezident İlham Əliyev müsahibəsi zamanı Moskvaya çatdırdı ki, İrəvanı silahlandırmaqdansa üçtərəfli bəyanatdakı tələblərin realizə olunmasında hərəkətə keçsin, müttəfiqi Ermənistanın nazı ilə oynamasın. O, həmçinin bildirdi ki, heç nə əbədi deyil və göründüyü kimi, 30 illik işğal siyasətinə son qoyuldu. Bakı işğaldan sonra İrəvanın inadkarlığına səbir, təmkin göstərmək fikrində deyil. Bu baxımdan, ölkə başçısının “CNN Türk”ə müsahibəsi və bəyanatları ayrı-ayrılıqda ismarış rolunu oynayır və həmin ismarışlar yollanan tərəflər həqiqətən də Cənubi Qafqazda sülh, inkişaf və tərəqqi, eləcə də xalqların inteqrasiyasını istəyirlərsə, bu zaman tələb edilən qaydaları pozmamalı, onlara dürüstlüklə riayət etməlidirlər.\n“Azərbaycan sülh istəyir. Sülhə gedən yol isə Zəngəzur dəhlizindən, silahsızlaşdırılmış və Azərbaycan cəmiyyətinə inteqrasiya olmağa hazır olan, hansısa missiyanın himayəsində yox, Azərbaycan dövlətinin və qanunlarının himayəsində yaşayan erməni icmasından və Ermənistan tərəfindən tanınan Azərbaycan sərhədlərindən keçir!” Bu fikri Türk Mədəniyyət Platformasının rəhbəri, yazıçı-alim Metin Yıldırım bildirib.\nZəngəzur dəhlizinin açılmasının regional iqtisadi əməkdaşlığın inkişafı və region ölkələri arasında işgüzar əlaqələrin gücləndirilməsində əhəmiyyətindən danışan M.Yıldırım qeyd edib ki, bu dəhliz Ermənistan da daxil olmaqla, bütün region ölkələrinin marağındadır. Bu dəhlizin açılması ilə Ermənistanın Rusiya və İranla dəmir yolu əlaqəsinin yaranması mümkündür. Mərkəzi Asiya dövlətləri də bu dəhliz vasitəsilə Türkiyə və Avropaya qısa yolla quru əlaqələri yarada bilər. Beləliklə, beynəlxalq iqtisadi əlaqələrin qurulmasına böyük töhfə olar: “Bu gün Azərbaycan regionda 3+3 formatının yaranmasına böyük səy göstərir. Əgər bu əməkdaşlıq baş tutarsa, Gürcüstanın Rusiya ilə diplomatik əlaqələrinin olmamasına baxmayaraq regionda müharibə təhlükəsi qalmaz. Gələcəkdə bu iki dövlətin də aralarında dostluq münasibətlərinin yaranmasına böyük təkan verə bilər. O, həmçinin Avropa İttifaqının bu məsələyə olduqca müsbət yanaşdığını diqqətə çatdırıb. Yolların açılması, Zəngəzur dəhlizinin yaradılması, bütün ticarət əlaqələrinin bərpası, yəni Cənubi Qafqazda uzun fasilədən sonra sülhün təmin edilməsi tək Azərbaycanın deyil, Ermənistanın da maraqlarına cavab verəcək. Söhbət zamanı Türkiyə -Azərbaycan əlaqələrindən danışan Metin Yıldırım, Şuşa Bəyannaməsi imzalandıqdan sonra Türkiyə- Azərbaycan münasibətlərinin tamamilə yeni mərhələyə qədəm qoyduğunu da söyləyib. Bu gün regionun aparıcı güclərinə çevrilən Türkiyə və Azərbaycan gerçəkliyi unudulmamalıdır. Türkiyə-Azərbaycan münasibətləri illərin sınağından keçib. Hər zaman ağır günlərdə Türkiyə ilə Azərbaycan bir-birilərinin yanında olublar və olacaqlar da. Türkiyə Azərbaycanın haqq işinə siyasi və mənəvi dəstək verir. Bunun çox böyük mənası var . Prezident İlham Əliyevin bəyan etdiyi kimi, son 18 il ərzində həm Türkiyə, həm də Azərbaycan tərəfindən vahid siyasət formalaşdırılıb. Bu siyasətə qarşı çıxanlar anlamalıdır ki, Türkiyə-Azərbaycan birliyi artıq bölgəsəl amildir və bu güc regionun bütün məsələlərdə taleyini həll edir”.\nŞanlı qəhrəmanlıq səhifəsi\nTARİXİN ƏN GENİŞMİQYASLI PROQRAMI\nMünaqişədən sonrakı dövrdə vəziyyətin sa...\nMilli Məclisin növbəti plenar iclası keç...\nÖlkəmizin BMT QAK-la faydalı münasibətlə...


Xalqımızın ümummilli lideri Heydər Əliyevin vəfatının 15-ci ildönümü Bərdədə dərin hüznlə qeyd edildi. - Xəbərlər - BƏRDƏ RAYON Icra Hakimiyyəti\nXalqımızın ümummilli lideri Heydər Əliyevin vəfatının 15-ci ildönümü Bərdədə dərin hüznlə qeyd edildi.\nXalqımızın ümummilli lideri Heydər Əliyevin vəfatından 15 il keçir.\nAzərbaycanın ən yeni tarixi Heydər Əliyevin adı ilə bağlıdır. Xalqımızın ümummilli lideri Heydər Əliyev, əslində, sosial-iqtisadi böhran keçirən Azərbaycanı 1970-1980-ci illərdə keçmiş İttifaqın ən qabaqcıl respublikalarından biri səviyyəsinə çıxarmışdı. Müasir mərhələdə Azərbaycanın dövlət suverenliyi və iqtisadi müstəqilliyi məhz həmin illərdə təməli qoyulmuş potensiala əsaslanır.\n1993-cü ilin iyun ayında müstəqilliyini yenicə bərpa etmiş Azərbaycan dövləti və Azərbaycan xalqı özünün və ölkənin gələcəyini Heydər Əliyevə etibar etdi. Bu, böyük qurtuluş idi və Ulu Öndər özünün müdrikliyi, zəngin siyasi və dövlətçilik təcrübəsi, sarsılmaz qətiyyəti, yenilməz iradəsi sayəsində ölkəni, xalqı, gənc müstəqil Azərbaycan dövlətini labüd fəlakətdən qurtardı, onun qorunması, inkişafı və möhkəmləndirilməsini təmin etdi. Qədirbilən Azərbaycan xalqı dahi oğlunun bu əvəzsiz xidmətlərini heç vaxt unutmur.\nDekabrın 12-də Azərbaycanın dahi oğlu Heydər Əliyevin əbədiyyətə qovuşmasının 15-ci ildönümü günü münasibəti ilə Bərdə rayon İcra Hakimiyyətinin başçısı cənab Vidadi İsayev başda olmaqla YAP rayon təşkilatının, hüquq-mühafizə orqanlarının, idarə, müəssisə və təşkilatlarının rəhbərləri və əməkdaşları, fəalları, ictimai təşkilatların və qeyri hökumət təşkilatlarının nümayəndələri, rayon sakinləri, ağsaqqallar, rayonda müvəqqəti məskunlaşmış məcburi köçkünlərin nümayəndələri, ümummilli lider Heydər Əliyevlə görüşmüş rayon sakinləri-cəmi 3000 nəfər rayonun baş meydanında ucalan ümumilli lider Heydər Əliyevin heykəli önünə tər gül-çiçək dəstələri qoyaraq xatirəsini anmış, hörmət və ehtiramlarını bildirmişlər.\nRayon rəhbərliyi Heydər Əliyev Mərkəzində olmuş, ümummilli lider Heydər Əliyevin həyat və fəaliyyətini əks etdirən eksponatlarla tanış olmuşlar.\nÜmummilli lider Heydər Əliyevin anım günü ilə əlaqədar rayon İcra Hakimiyyəti başçısı aparatının akt zalında tədbir keçirilmişdir. Tədbir iştirakçıları ümummilli lideir Heydər Əliyevin həyat və fəaliyyətinə həsr olunmuş video-çarxa tamaşa etmişlər.\nTədbirdə ümummilli liderin xatirəsi bir dəqiqəlik sükutla yad edilmiş, rayon İcra Hakimiyyətinin başçısı cənab Vidadi İsayev ümummilli lider Heydər Əliyevin həyat və fəaliyyətinə dair məruzə etmişdir.


Bakı aeroportu 3.8 milyon sərnişinə xidmət göstərib - 10 ayda\n15:27 13 Noyabr 2018\n2018-ci ilin on ayı ərzində Heydər Əliyev Beynəlxalq Aeroportu ümumilikdə 3,8 milyon sərnişinə xidmət göstərib.\nFemida.az xəbər verir ki, bu göstərici ötən ilin analoji göstəricisindən 10 faiz çoxdur.\nİlin əvvəlindən beynəlxalq reyslərdə ümumilikdə 3,28 milyon sərnişinə (ümumi sərnişin axınının 86 faizi) xidmət göstərilib. Beynəlxalq sərnişinlərin ümumi sayının 34 faizi AZAL-ın, 11,6 faizi isə “Buta Airways”in payına düşür.\nAçar sözlər: Bakı aeroport


Ronaldo karyerasını nə vaxt bitirəcək? - özü açıqladı\nPortuqaliya millisinin və İtaliyanın “Yuventus” klubunu futbolçusu Kriştiano Ronaldo peşəkar karyerasını nə vaxt başa vuracağı ilə bağlı fikirlərini bölüşüb.\nOffsideplus.az xəbər verir ki, 34 yaşlı hücumçusu TVI telekanalına müsahibəsində hazırda bu barədə düşünmədiyini söyləyib: “Ola bilər ki, gələn il karyeramı başa vuram. Bununla belə, 40 və ya 41 yaşıma qədər oynaya bilərəm. Bilmirəm... Hamı deyir ki, andan həzz almaq lazımdır. Məndə bunu etməyə davam etməliyəm”.\nQeyd edək ki Ronaldo isə daha öncə vətənində “Sportinq”in, İngiltərədə “Mançester Yunayted”in, İspaniyada isə “Real Madrid”in formasını geyinib.\nFutbol üzrə İtaliya kubokunda yarımfinal mərhələsində “Milan”la “Yuventus” qarşılaşıb.\n"Bavariya" portuqaliyalı futbolçu Kriştiano Ronaldonu transfer edəcəyi barədə xəbərləri münasibət bildirib.\nRonaldonun gizli istəyi: 35 yaşında bu peşədə olacağını düşünürmüş\nCorcinadan Ronaldoya bahalı hədiyyə - VİDEO\n25.02.2020 18:05 1409\n24.02.2020 17:02 1056


Orta Asiya alternativ yollar arayır\n2021, 21 Sentyabr, çərşənbə axşamı, Bakı vaxtı 02:27\nİlham Əliyevlə görüşündə Nazarbayev neftin «Bakı-Ceyhan»la nəqlinə razılıq verib\nTanınmış ABŞ politoloqu Zbiqnev Bzejinski Azərbaycanı Qafqazla Orta Asiyanı birləşdirən tıxaca bənzədirdi. Zaman keçdikcə bu bənzətmə özünü təsdiqləyir. Orta Asiya respublikaları getdikcə Azərbaycana daha böyük maraq göstərirlər. Dünən Tacikistan prezidenti Azərbaycana səfərə gəldi. Bundan bir neçə gün əvvəl Azərbaycan prezidenti Qazaxıstanda səfərdə olmuşdu. Azərbaycanı bu respublikalar üçün maraqlı edən iki əsas amil var.\nBirincisi, Azərbaycan əlverişli dəhliz kimi istifadə edilə bilər. Hazırda Orta Asiya respublikalarının bütün kommunikasiya xətləri bilavasitə Rusiyadan keçir. Belə alternativsizlik bu respublikalar üçün müəyyən problemlər yaradır. Bundan ən çox əziyyət çəkən ilk növbədə neft və qaz respublikaları-Türkmənistan və Qazaxıstandır. Onlar öz ehtiyatlarını Rusiya ərazisindən nəql etməklə ciddi şəkildə uduzurlar. Belə ki, bu respublikalar öz karbohidrogen ehtiyatlarını dünya qiymətlərindən aşağı qiymətlərə satmaq məcburiyyətində qalırlar. Bakı-Tbilsi-Ceyhan neft boru xətti bu respublikaların ixrac problemini həll etmək iqtidarındadır. Əvvəlcə Qazaxıstan Rusiyadan ehtiyat edərək Bakı-Ceyhan xəttinə maraq göstərmirdi. Hətta bir-iki ay bundan əvvəl Polşada enerji sammiti keçirilərkən Rusiya prezidentini öz ölkəsində qəbul edən Nursultan Nazarbayev Qazaxıstan neftinin ancaq Rusiya ərazisindən nəql ediləcəyini bildirmişdi. Amma Azərbaycan prezidentinin son səfəri zamanı Nazarbayev neftin bir hissəsinin Bakı-Ceyhan xəttilə nəql edilməsinə razılıq verdi.\nİkinci amil Azərbaycanın investisiya imkanlarıdır. Neft gəlirləri artdıqca Azərbaycanın investisiya imkanları da artır. Azərbaycan artıq Türkiyə və Gürcüstan ərazisində mühüm enerji layihələri həyata keçirməyi planlaşdırır. Azərbaycanın yaxın illərdə neftdən əldə edəcəyi gəlirlər yüz milyardlarla dollar olacaq. Təkcə Axalkalaki-Tiflis-Qars dəmiryolu xəttinin inşası üçün Azərbaycan Gürcüstana 200 milyon dollarlıq güzəştli kredit verib. Elə bu səbəbdən Tacikistan kimi ölkələr Azərbaycana maraq göstərirlər.\nBurada digər amili də qeyd etmək lazımdır. Əgər Azərbaycan Orta Asiya respublikaları üçün Avropaya çıxışdırsa, Orta Asiya respublikaları da Azərbaycan üçün Asiyaya çıxışdır. Burada ikitərəfli əməkdaşlıq üçün zəmin var.\nQeyd etmək lazımdır ki, son illərdə Orta Asiya respublikaları ilə Azərbaycan arasında münasibətlər xeyli istiləşib. Azərbaycanın Tacikistan və Qazaxıstan ilə münasibətlərində bir o qədər də soyuqluq olmayıb. Özbəkistanla müəyyən problemlər var idi, hazırda onlar yoluna qoyulur. Ən çox problem Türkmənistanla idi. Bu da Xəzərin bölgüsü ilə bağlı idi. Türkmənistan prezidenti Saparmurad Niyazovun vəfatından sonra Azərbaycanla Türkmənistanın da münasibətlərində mülayimlik hiss olunur. Hətta bir ara kəsilmiş diplomatik əlaqələr bərpa olunur.\nBəs Rusiyanın məsələyə münasibəti necə ola bilər? Təbii ki, Rusiya özünə alternativ olan kommunikasiya xətlərinin inkişafına razı deyil. Bu ölkə Orta Asiya neftini və qazını ixrac etməklə böyük vəsaitlər qazanır. Təkcə QAZPROM ancaq Orta Asiya qazını ixrac etməklə məşğuldur. İndi Rusiya ilə digər Qafqaz respublikası-Gürcüstan arasında yeni ziddiyyətlər yaşanır.\nGürcüstan da mühüm enerji həlqəsidir. Gürcüstanın olmayacağı təqdirdə Azərbaycanın Avropaya çıxışı xeyli məhdudlaşar. Rusiya bunu gözəl dərk edir. Həm də 2008-ci ildə Gürcüstandan Rusiya qoşunları tamamilə çıxarılacaq. Rusiya ehtiyat edir ki, bundan sonra Gürcüstan sürətli addımlarla NATO-ya doğru gedəcək. Əgər Gürcüstan NATO-ya üzv olsa Azərbaycan da bu yolla gedəcək. Azərbaycanın da Milli Təhlükəsizlik konsepsiyasında Avro-Atlantik məkanına inteqrasiya əsas hədəflərdən biri kimi qeyd edilib.\nZaman tədricən ortaya yeni siyasi fəlsəfə qoyur: bu da ondan ibarətdir ki, əməkdaşlığın alternativi yoxdur. Orta Asiyadakı hakimiyyətlər də bunu dərk edirlər. 21-ci əsr öz fəlsəfəsini diktə edir. Qapalılıq, özünütəcrid siyasəti effekt vermir. Dünya açıqlığı sevir və açıqlığı təqdir edir. Bir də ki həyat daim alternativlər axtarmağa sövq edir. Bu alternativlərdən biri də Azərbaycanla əməkdaşlıq, Qafqaz vasitəsilə Avropa ilə əməkdaşlıqdır.


Bütün tərəfdarlarımıza təşəkkür edirəm. Marianna Grigoryan “WORLD FOLK VISION” müsabiqə-festivalının finalındadır – Ermənistanın İctimai Radiosu\nBaş səhifə | Bütün Xəbərlər | Mədəniyyət | Bütün tərəfdarlarımıza təşəkkür edirəm. Marianna Grigoryan “WORLD FOLK VISION” müsabiqə-festivalının finalındadır\nBütün tərəfdarlarımıza təşəkkür edirəm. Marianna Grigoryan “WORLD FOLK VISION” müsabiqə-festivalının finalındadır\n“Armenpress”in müxbiri ilə söhbətində musiqiçi onlayn səsvermə ilə onu dəstəkləyənlərin hamısına minnətdar olduğunu bildirdi.\nMüsabiqənin təşkilatçıları Mariannanı təbrik edərək, qeyd edib ki, o parlaq və istedadlı şəxsdir və özünü sənətə həsr etmiş, özünəməxsus ustalığı, aktyorluq bacarığı və maraqlı repertuarla nüfuzlu müsabiqə-festivallarının pərəstişkarlarını və tamaşaçılarını heyətləndirmişdir. Təşkilatçıların fikrincə, Mariannanın sənəti erməni mədəniyyətinin qorunub saxlanmasına və təqdim etməsinə öz töhfəsini verir.\nQanunist bildirdi ki, səsvermədə 151 ölkədən 16 mln-dan çox insan iştirak edib. Finalda qalib gəlmək üçün nəzərdə tutulmuş səsvermə iyunun 18-dən iyunun 28-dək keçiriləcək. Musiqiçi bildirdi ki, ona dövlət səviyyəsiylə dəstək lazımdır.\nMarianna Grigoryana səs vermək üçün, “WORLD FOLK VISION” veb saytına daxil olmaq, qeydiyyatdan keçmək və Ermənistanın lehinə on xal vermək lazımdır.\nLinkə keçərək səsvermədə iştirak edə bilərsiniz.\nİnternetdə keçirilən müsabiqədə iştirak etmək üçün Marianna milli alət qanun ilə Sayat-Nova-nın “Eşxemed” əsərini ifa edib. Seçki bi ay davam edib. Müsabiqədə 115 ölkə nümayındısi iştirak edib, amma 3950 iştirakçıdan yarımfinala 60 ölkə təqdim edən 180 iştirakçı keçib. Bunların arasında orkestrlər, xorlar, fərdi ifaçılar var.\n“Demək olar ki, bütün ölkələrdə qanunistlər var, lakin həmin ölkələrin nümayəndələrindən heç biri yarışda qanun aləti ilə iştirak etmir. Çox sevindirici haldır. Düzünü desəm, həqiqətən qazanmaq istəyirəm”- deyə Marianna söyləyib.


Sulutəpə sakinləri kütləvi şəkildə evlərindən çıxarılır | sizinyol.com\nSulutəpə sakinləri kütləvi şəkildə evlərindən çıxarılır\nSakinlər etiraz aksiyalarına başlamaq niyyətindədir\n«Bu torpaqlar Neft Şirkətinə aid idisə, niyə digər dövlət orqanları o əraziləri satıb, üzərində tikintiyə icazə verilib?»\nBakının Sulutəpə qəsəbəsi, Şəfiqə Əfəndizadə küçəsində yaşayan sakinlər “Azadlıq”a ünvanladıqları məktubda illərlə yaşadıqları evlərindən kütləvi şəkildə çıxarıldıqlarını bildiriblər:\n“Evimizi boşaldıb getməklə bağlı gündə bir ailəyə məhkəmə qətnaməsi daxil olur. Biz məsələnin kökünü imkanlarımız daxilində araşdırdıq. Aydın oldu ki, prezidentin 2004-cü il 01 iyul tarixli sərəncamına əsasən Dövlət Neft Şirkəti və ”AZEN OIL Company B&B Azərbaycan-Türkiyə birgə müəssisəsi arasında saziş imzalanıb. Bu saziş də Binəqədi, Qirməki, Çaxnaqlar, Sulutəpə, Masazır, Fatmayı, Şabandağ və Sianşor neft-qaz yataqlarının daxil olduğu blokun bərpası, işlənməsi və hasilatın pay bölgüsü haqqında 29 sentyabr 2004-cü ildə imzalanıb. Həmin saziş 1 sentyabr 2005-ci ildə qüvvəyə minib. Sazişin sahəsi rəsmi olaraq 43,5 kvadrat metr təşkil edir və orada yuxarıda adıçəkilən yataqlardan söhbət gedir. Sulutəpə ərazisi üç hissədən ibarətdir, onun ikisi köhnə Sulutəpədir, hansı ki, 75 yaşı var. 1995-ci ildən sonra isə Xocahəsən ərazisində yeni Sulutəpə yaranıb. Iki şirkət arasında bağlanan sazişdə isə Sulutəpə ərazisinin həmin neft zonasına düşən hissənin koordinatları göstərilməyib. Belə çıxır ki, bu boyda Sulutəpə ərazisi tamamilə neft çıxarılan ərazidir. Elə isə yaşadığımız ərazilərdə niyə neft quyuları yoxdur? Sözügedən sazişdə neft yataqlarının koordinatlarının göstərilməməsi bu ərazilərdə gələcək plan qurmaq niyyətində olanların mənafeyinə xidmət etmirmi?\n29 aprel 2005-ci ildə həmin sazişin qəbul və təsdiq edilməsi, həyata keçirilməsi barədə Milli Məclis qanun qəbul edib. Bu qanunu qəbul edəndə ərazidə yaşayan insanlar barədə düşünlmədi. Bu evlərin bir qismi sovet dövründə tikilib, qalanları isə bələdiyyə və icra hakimiyyətlərinin sərəncamıyla inşa edilib. Bu qurumların sənədlərinin dövlət üçün heç bir qüvvəsi yoxdursa, bu orqanlar nə üçün yaradılıb? Bu torpaqlar neftə aid idisə, niyə həmin orqanlara xəbərdarlıq edilməyib ki, o ərazilər satıla və üzərində ev tikilə bilməz? Bu ölkədə kimsə özbaşına daşı daş üstə qoya bilməz, qanunsuz ev tikirdiksə, niyə kimsə qarşımıza çıxıb onu dayandırmadı?\nTorpaqları bizə Milli Məclisin qəbul etdiyi qanunlar əsasında veriblər. Prezidentin sərəncamıyla ərazilər Neft Şirkətinə verilir, sonra da məhkəmə həmin torpaqlardan bizi çıxarır ki, Milli Məclsin qanunları düzgün deyil. Biz kimə inanaq, qanuni torpaqları kimdən alaq? Belə çıxır ki, Neft Şirkəti bütün Abşeronun sahibidir, elə isə bələdiyyə və icra hakimiyyətlərini niyə ləğv etmirsiniz?\nBiz bu torpaqların qanuni sahibləriyik, dövlət orqanlarının sənədləri əsasında illərlə bu ərazidə yaşamışıq. Dövlət bidcəsinə vergilər ödəmişik, 2004-cü ildən sonra qəbul edilən qanunun, sazişin, müqavilənin qüvvəsi necə ola bilir ki, geriyə şamil edilir və bərabər hüquqları olan bütün mülkiyyət növləri içində yalnız yazıq xalqın mülkiyyət hüququ əzilir, dövlət tərəfindən qorunmur. Bu qanunları qəbul edirsinizsə, niyə o digər qanunlara zidd olmalıdır?\nNeft Şirkətinin iddiasında deyilir ki, 2005-ci ildən əvvəlki və sonrakı evlər də sökülməlidir. Belə çıxır ki, hamımız ARDNŞ-in kirayəçiləriyik, istədikləri vaxt bizi yurdumuzdan bir qətnamə ilə çıxara bilərlər. Xalq heç vaxt kütləvi şəkildə torpaqların zəbt edilməsində günahkar ola bilməz. Torpaq və dövlət xalqa məxsusdur. Xalq bu dövlətin mənbəyidir. Dövlət ARDNŞ-ın keşiyində durmağı özünə vəzifə bilirsə, biz də də seçdiyimiz şəxslərə deyirik ki, sizi biz seçdik. Bu necə qaydadır ki, eyni orqan əvvəl deyir ki, get tik yaşa, sonra da deyir ki, “get sök və tərk et”. Bu məsələnin araşdırılması və bizə izah olunmasını xahiş edirik. Heç bir məmurun haqqı yoxdur ki, xalqın onsuz da yaşadığı çətin vəziyyətini daha da çətinləşdirsin. Məsələ ölkə daxilində xalqın hüquqları pozulmadan həll edilməyəcəksə, bunu Avropa Məhkəməsi səviyyəsinə çıxarmaq məcburiyyətində qalacağıq. Haqqımızı tələb etmək üçün ən müxtəlif etiraz üsullarından istifadə edəcəyik”./azadliq/\nÖlkə çıxarılır - evlərindən kütləvi sakinləri şəkildə Sulutəpə Şərh yazın


Tarix: 22-12-2014, 17:08 Oxunma sayı: 2 288 Bölmə: İdman / Sumqayıt\nBu gün Sumqayıtda şəhər İcra hakimiyyətinin təşəbbüsü, Gənclər və İdman Baş İdarəsinin təşkilatçılığı ilə məhəllə və mikrorayonlar arasında sayca 4-cü ənənəvi kross yarışı keçirilib. İdarədən Xeberle.com-a verilən məlumata görə, ümummilli lider Heydər Əliyevin abidəsi önündə bədii açılış mərasimi ilə başlayan tədbirdə şəhərin ayrı-ayrı məhəllə və mikrorayonlarından 300-dən artıq həvəskar idmançı iştirak edib.\nTədbirin açılış mərasimində ümummilli lider Heydər Əliyev tərəfindən əsası qoyulan, hazırda isə prezident İlham Əliyev tərəfindən uğurla davam etdirilən dövlət siyasəti nəticəsində bütün sahələrə olduğu kimi idmana da xüsusi diqqət və qayğı göstərildiyi, gənc nəslin fiziki və mənəvi inkişafına həmişə prioritet məsələ kimi yanaşıldığı qeyd olunub.\nŞəhər rəhbərliyi, idarə və müəssisə rəhbərləri, ictimaiyyət nümayəndələri və ümumilikdə 10 000-dən artıq tamaşaçının izlədiyi tədbir həmişə olduğu kimi bu dəfə də böyük maraqla qarşılanıb.\nYarışda Əlirza Əlirzayev I yeri, Fərid Paşayev və Abbas Abbasov isə müvafiq olaraq, II və III yerləri tutublar.\nSumqayıt şəhər İcra hakimiyyəti başçısının müavini Elgin Həbibullayev və Sumqayıt şəhər Gənclər və İdman Baş İdarəsinin rəisi Elşən Baxşəliyev tərəfindən I-X yerləri tutan idmançılara medal, fəxri fərman və xatirə hədiyyələri təqdim olunub.\nYolun kənarında can verən yaşlı kişiyə təcili yardım maşını kömək etmədi - VİDEO\nTarix: 10-01-2019, 14:01 Oxunma sayı: 918 Bölmə: REDAKTOR SEÇİMİ / Hadisə / Video\nƏtrafda olan insanlar təcili tibbi yardım avtomobilində olan həkimlərdən kömək istəsələr də onlar\nTarix: 9-05-2016, 15:51 Oxunma sayı: 2 786 Bölmə: Cəmiyyət / Sumqayıt / Manşet\nTarix: 27-02-2018, 15:36 Oxunma sayı: 539 Bölmə: Siyasət\nTarix: 14-06-2018, 11:44 Oxunma sayı: 578 Bölmə: Siyasət\nCənab Prezident Əliyevin çıxışını dinlədikdən sonra mən öz çıxışımda kiçik bir dəyişiklik\nTarix: 30-08-2017, 17:46 Oxunma sayı: 659 Bölmə: Cəmiyyət / Manşet\nTarix: 20-07-2018, 11:48 Oxunma sayı: 464 Bölmə: Cəmiyyət


Ərdoğan haqqında yeni idda: AKP-yə hərbi çevrilişin 57-ci ildönümündə qayıdacaq – Yenicag.Az\nAna Səhifə Dünya Ərdoğan haqqında yeni idda: AKP-yə hərbi çevrilişin 57-ci ildönümündə qayıdacaq\nƏrdoğan haqqında yeni idda: AKP-yə hərbi çevrilişin 57-ci ildönümündə qayıdacaq\nYeni Çağ Media Qrupu – Aprel 25, 2017 - 11:50\nTürkiyə prezidenti Rəcəb Tayyib Ərdoğanın qurucusu olduğu Ədalət və İnkişaf Partiyasına (AKP) qayıdacağına dair yeni tarix açıqlanıb.\nYeniçağ.Az Türkiyə mediasına istinadən xəbər verir ki, ölkədə aprelin 16-da baş tutan Konstitusiya referendumunda “Əvət” nəticəsi çıxmasından sonra prezident Ərdoğanın hakim AKP-yə partiyanın fövqəladə qurultayında təkrar üzv olacağı bildirilir.\nMəlumata görə, AKP-nin fövqəladə qurultayının keçiriləcəyi tarix də artıq müəyyənləşib: 2017-ci il mayın 27-si. Qeyd olunur ki, AKP-nin fövqəladə qurultayının planlaşdırıldığı 27 may günü həm də Türkiyədə 1960-cı ildə baş vermiş hərbi dövlət çevrilişinin 57-ci ildönümüdür.\nƏrdoğanın mayın 27-də keçiriləcəyi deyilən AKP-nin fövqəladə qurultayında partiyaya təkrar üzv və sədr seçiləcəyi haqda xəbərdə bunlar qeyd olunub:\n“AKP-dəki mənbələrdən əldə edilən məlumata görə, prezident Ərdoğan Yüksək Seçki Qurumunun referendumun dəqiq nəticələrini açıqlamasından və bu məlumatın “Rəsmi qəzet”də dərc edilməsindən sonra partiyaya üzv olacaq.\nPrezident Ərdoğanın son açıqlamalarına uyğun olaraq hərəkətə keçən AKP-nin rəhbər orqanlarının mayın ilk həftəsində fövqəladə qurultayın keçirilməsinə dair qərar veriləcək.\nƏrdoğanın Türkiyə demokratiyası tarixi üçün simvolik mənası olan 27 mayda reallaşacağı gözlənilən AKP-nin fövqəladə qurultayında partiyanın başına keçəcəyi planlaşdırılır.\nBununla belə, mayın 27-nin Ramazan ayının ilk həftəsinə təsadüf etməsi səbəbindən qurultayın vaxtı irəli, yaxud da geri çəkilə bilər. O baxımdan, AKP-nin fövqəladə qurultayının iyunda və mayın 20-21-də keçirilməsi də istisna olunmur”.\n"Putin bloku"nda DAXİLİ MÜHARİBƏ: "Onlar öz aralarındakı mübahisələri hələ bitirməyiblər" – Hərbi ekspert\nBill Qeyts boşanır - Cütlükdən açıqlama\n"Xəbər Çağı": Evindən xəzinə çıxan şəxs görün nə etdi - VİDEO


Həsən Ələkbər | Code Academy\nÖz təcrübəm əsasında bildiyim odur ki, insanın bacarmadığı bir şey yoxdur. Bacarmıram və ya alınmır sözlərinin əvəzinə istəmirəm və ya tənbəllik edirəm sözləri var.\nHəsən Ələkbər Bakı Dövlət universitetinin Tətbiqi Riyaziyyat və İqtisadi Kibernetika ixtisasını bitirib. O, 20 ildir ki, 3D dizayn sahəsində işləyir. Bir çox şirkətlərdə dizayner və baş dizayner olaraq işləyən Həsən Ələkbər bir sıra iri layihələrə də rəhbərlik edib. O, Park Bulvar, Altes Plaza və Altes Park layihələrinin təqdimat müəllifi, Bayraq Meydanı eskiz layihəsinin, Qala Arxeoloji-Etnoqrafik Muzey Kompleksinin dizayn tərtibatçısı olub.\nBundan başqa Port-Ələt köçürmə layihəsi, Qobustan, Xalça və Tarix muzeylərində virtual tur layihələrində aparıcı mütəxəssis olaraq iştirak edib. Həsən Ələkbər hazırda öz şəxsi dizayn studiyasında fəaliyyətini davam etdirir. Autodesk 3ds Max Design Certified Professional və V-Ray Certified Professional sertifikatlarına sahib olan Həsən Ələkbər 2017-ci ildən Code Academy-də müəllim olaraq işləyir və 3D Modelləşdirmə və Vizuallaşdırma dərslərini tədris edir.\nCode Academy-nin 3D Modelləşdirmə və Vizualizasiya təhsil proqramı sektorun ehtiyacları nəzərə alınaraq hazırlanıb. Təhsilin 90%-i praktiki iş üzərində qurulmuşdur. Məqsəd sadəcə 3D Modelləşdirmə və Vizualizasiyanın incəliklərini öyrətmək deyil, eyni zamanda sektorun ehtiyaclarını professional şəkildə qarşılayacaq mütəxəssislər yetişdirməkdir.


APA-nın Tehran ofisinin rəisi İŞİD-in mediadan İslama zərbə vurmaq üçün istifadə etdiyini və bununla İslamın həqiqi simasını dünyaya tərsinə göstərməyə çalışdığını vurğuladı.\nMaide.Az xəbər verir ki, Süleyman Fərzəliyev – Azərbaycan respublikasının APA xəbər agentliyinin Tehran ofisinin rəisi, İİR-nın 22-ci Beynəlxalq Mətbuat Sərgisi çərçivəsində İQNA ilə müsahibəsində media və "kütləvi informasiya vasitələri"indən səmərli və effektiv istifadədə zəif olmağı, İslam dünyasının əsas problemlərindən biri olduğunu vurğulayıb.\nS.Fərzəliyev "KİV" və media nümayəndələrinin yalan xəbərləri və şayiələri yaymaqdan çəkinmələrinin və həqiqətləri çatdırmalarının zəruri olduğunu bildirib və deyib ki, bir medianın əsas vəzfiəsi insanlar üçün faydalı və qurucu ola biləcək xəbərləri yaymaqdır. Əsassız xəbərlərin və şayiələrin bir mediada yayılması həmin medianın mahiyyətini sual altında alır. Bu gün dünyada bir çox media vasitələri vardır ki, yalan və şayiə yaydıqları üçün cəmiyyət arasında etibar və etimadınını itiriblər.\nS. Fərzəliyev Qərb cəmiyyətində İslamofobiya dalğasının geniş yayıldığını bildirib və deyib ki, İslamofobiya həqiqətdə cəmiyyətdə İslam dininə qarşı bir sıra mənfi baxışların qorxu və həyacanla yayılmasıdır. "Düşmənlər bu soyuq silahdan istifadə edərək indiyədək İslam dünyası və müsəlmanlara çoxlu zərərlər yetiriblər. Bu arada islamofobiyanın yayılması üçün media və KİV-lərdən istifadə düşmənin əsas vasitələrindən biri olub. Buna görə İslam dünyası da qüdrətli media qərargahları icad edərək düşmənin bu silahı ilə mübarizə aparmalıdır".\nO əlavə edib ki, Qərb cəmiyyətində islamofobiyanın kök salmasının qarşısını almaq üçün İslam ölkələri və müsəlmanlar mətbuat və media sahəsində əsaslı həll yolları fikirləşməlidir. "İslam ölkələri bu sahədə həmkarlığı genişləndirərək İslamın həqiqi simasını dünyaya tanıtmalıdır. İslami ölkələrin mediası bu sahədə eyni yöndə və bir istiqamətdə hərəkət etməlidir".\nAPA-nın Tehran ofisinin rəisi islami medianın dünya mediası arasında öz lazımi yerini hələ də lazımınca tuta bilməməsinə toxunub və deyib ki, təəssüflər olsun ki, bu gün dünyada qeyri-islami medialar daha məşhur və tanınmışdırlar. "Doğrudur, islami medialar da dünya səthində bir sıra fəaliyyətlər göstərirlər, amma hələ də çox və effektiv təsirə sahib ola bilməyiblər. İslami ölkələrin mediaları xalis niyyət və hər cür qərəzdən uzaq olaraq həqiqi İslamı dünyaya tanıtmağa çalışmalıdırlar".\nSüleyman Fərzəliyev Azərbaycanda islami medianın vəziyyətindən danışıb və deyib ki, hazırda "maide.az", "deyerler", "faktxəbər" və "islamazeri" kimi İslami xəbər və informasiya portalları ölkədə xüsusi aktivliklə seçilirlər, İslam dünyası və dini xəbərləri işıqlandırırlar. "Fikrimcə bu mediaların ölkə miqyasında dini xəbərlərin yayılmasında kifayət qədər təsirli rolu vardır. Adı çəkilən medialar xəbərdən əlavə İslam maarifi sahəsində də insanlarda təsirə malikdirlər və insanlarda İslami təlimlərə maraq oyada biliblər".\nS.Fərzəliyev İŞİD-in mediadan İslama zərbə vurmaq üçün geniş şəkildə istifadə etdiyini vurğulayıb və deyib ki, Amerika medianı, xüsusilə də sosial şəbəkələri İŞİD-in ixtiyarına buxarıb və onları bu sahədə dəstəkləyir. "İslam düşmənləri texnologiya və digər təchizatı İŞİD-in ixtiyarında qoyaraq çalışırlar ki, İslamın həqiqi simasını dünyaya tərsinə göstərsinlər. Mənim fikrimcə İŞİD öz hədəflərini müəyyən bir həddə qədər virtual məkanda irəli apara bilib. Bu vəziyyətdə bizim vəzifəmizdir ki, daha effektiv və konstruktiv proqramlar hazırlayaraq İslam əleyhinə başlanmış mənfi təbliğatlara qarşı mübarizə aparaq." (iqna)\nTeqlər : #S.Fərzəliyev: İŞİD mediadan İslama zərbə vurmaq üçün istifadə edir,\nİnstaqram-dan MÜDHİŞ YENİLİK - Canlı yayım olacaq


bütün xəbərlər / 06.01.2020\n08:02 20 Fevral 2020\nƏrdoğanın düşməni strateji şəhəri ələ keçirdi\nSirt şəhəri Aralıq dənizi sahilində yerləşir və ölkənin ən böyük şəhərlərindən biridir, Liviyanın keçmiş lideri Müəmmər Qəddafi burada anadan olub\nAxrıncı dəfə Şanxayda ilin bu vaxtı üçün anomal yüksək temperatur 1940-cı ildə qeydə alınıb. Termometr sütunu 22,4 dərəcəyə qədər yüksəlmişdi\nTovuzda itkin düşmüş uşağın yanmış meyiti tapıldı\nTovuz rayon sakini, 2010-cu il təvəllüdlü Nərmin Şərif qızı Quliyevanın meyiti Dondar Quşçu kənd ərazisindəki boş sahədə yandırılmış halda aşkarlanıb\nTuneldə yatan, qatarı geriyə sürən maşinist, dövrünün bərk gedən "lixaç"ları - REPORTAJ\nOnların dostluqları da elə metropolitenlə yaşıddır. Bəzən bir-birlərinin sözünü kəsən, sözləri çəp gələn qonşular söhbət əsnasında rəhmətə gedən digər həmkarlarını da yada saldılar\n“Amerikalılar çox axmaq bir addım atdılar və indi “ikinci Vyetnamla” qarşılaşmaq istəmirlərsə, regionu dərhal tərk etməlidirlər” – deyə Vilayəti bildirib\nYaşı 15-dən çox olan əhalisinin 47,2 faizinin bədəni piylənmə ərəfəsindədir. 15-19 yaşlı əhalinin 5,9 faizinin, 20-44 yaşlı əhalinin 41,6 faizinin, 45-64 yaşlı əhalinin 60,7 faizinin, yaşı 65-dən çox olanların 56,1 faizinin bədən çəkisi piylənmə ərəfəsinə gəlib çatıb\nYenə Zəhra, yenə Yusif – Statistika\nKeçən il 2468 qıza Zəhra adı verilib. Oğlanlara ən çox qoyulan ad Yusif olub. Həmin ildə 2464 oğlan uşağına Yusif adı verilib\nOğrular evi yandırmazdan əvvəl qarət ediblər. Evdən 3 radiator, 1 televizor, 5000 manat nağd pul, 10 min manat dəyərində qızıl-zinət əşyası oğurlanıb. Daha sonra izi itirmək üçün evi yandırıblar\nİran bəyanat yayaraq nüvə sazişi ilə bağlı öhdəliklərin imtinası istiqamətində 5-ci (sonuncu) addımı atdığını və nüvə proqramının icrası ilə bağlı bundan sonra heç bir məhdudiyyət tətbiq etməyəcəyini bildirib.\nLeriklilərin bank hesabından pul oğurlayan şəxs ələ keçdi\nLerik rayon sakini G.Qəmbərova ötən ilin iyul ayında şəhər ərazisindəki bankomatların birindən 400 manat pulunun bank hesabından çıxarılaraq oğurlandığını bildirib.\n"Cəmiyyətdə gedən proseslərə vətəndaş olaraq, ictimai xadim olaraq biganə qala bilmərəm. Həmişə öz münasibətimi bildirmişəm. Hər zaman istəmişəm ki, ölkəmizdə hər şey insanların ürəyincə olsun"\nGələcəkdə insanlar daha gec qocalacaqlar - SƏBƏB\nElm adamları 1 Mars ilinin yerin neçə ilinə bərabər olduğunu da hesablayıblar. Onların sözlərinə görə, 1 Mars ili Yerin 686,9 gününə bərabərdir.\nDeputatlığa namizədliyi qeydə alınanların sayı 458 nəfərə çatıb\nMSK sədri deyib ki, namizədlərin 463 nəfəri 19 siyasi partiya tərəfindən irəli sürülüb, 17 nəfər təşəbbüs qrupları tərəfindən, 1816 nəfər isə fərdi qaydada namizədliyini irəli sürüb.\nİki günə otuz yeddi cinayətin üstü "isti izlərlə" açılıb\nRespublikanın daxili işlər orqanları tərəfindən iki gündə cinayət törətməkdə şübhəli bilinən qırx yeddi nəfər saxlanılıb\nArı cəsədindən hazırlanan dərmanlar qalxanvari vəzin xəstəliklərində, böyrəyin fəaliyyətinin nizamlanmasında əvəzsiz vasitədir, qandakı toksinləri, zəhərli maddələri təmizləyir, revmatik ağrılarda kömək edir, qan təzyiqini normallaşdırır.\nƏr arvadının sevgilisindən məhkəmə yolu ilə 750 min dollar kompensasiya aldı\nBir çox ştatlarda bu qanun qüvvədən düşsə də, Havay adalarında, Missisipidə, Nyu-Meksikoda, Cənubi Dakotada, Yutada və Şimali Karolinada bu cür iddialar çox yayılıb.\nQışda daha az işləmək lazımdır - ARAŞDIRMA\nQışda gün işığı çatmayanda bir çoxlarının əhvalı pozulur. Bunun səbəbi odur ki, bu adamlar hələ qaranlıqda oyanırlar və qaranlıq düşənədək işləyirlər.\nHayko Maas ABŞ Prezidentinin İraqa sanksiya tətbiq edəcəyi barədə hədələrinin "elə də faydalı olmayacağını" bildirib\nŞəhid atası bu gün Sumqayıt şəhərində yaşadığı evdə uzun sürən xəstəlikdən sonra dünyasını dəyişib. O, bir neçə il bundan əvvəl insult keçirmişdi


Kilo almaq istəyənlər boza içsin » Qadınlar.Co - Qadınlara Özəl Paylaşımlar\nBoza; zəngin karbonhidrat, zülal və B vitamini məzmunu səbəbiylə böyümə çağındakı uşaqlar, hamilələr, əmizdirən qadınlar və kilo almaqistəyənlər üçün yaxşı bir enerji qaynağı meydana gətirər.\nBozayı; zəngin karbonhidrat, zülal və B vitamini məzmunu səbəbiylə böyümə çağındakı gənclər, hamilələr, əmizdirən qadınlar, idmançılar, və kilo al/götürmək istəyənlər üçün yaxşı bir enerji qaynağı meydana gətirər. Çox kilosu olan kəslərin poza istehlak edərkən 1 çay stəkanını keçməmələri və axtar/ara pay yerinə istehlak etmələrini tövsiyə edən İpək Ağaca, pozanın sərin bir mühitdə 3-5 gün saxlana bildiyini söylədi. 3-5 gündən çox gözləmiş olan pozanın istehlakı nəticəsində qidan zəhərlənilmələri meydana gələ biləcəyindən istehlakda diqqət yetirilməli.скачать dle 11.3\nYulaf kəpəyinin faydaları


Azərbaycan Mədəniyyət xadimləri: Üzeyir Hacıbəyov -\nMüasir Azərbaycan professional musiqi sənətinin və milli operasının banisi. SSRİ xalq artisti (1938). Azərbaycan Bəstəkarlar İttifaqının sədri (1938-1948). SSRİ Dövlət Mükafatı Laureatı (1941, 1946).\nÜzeyir Hacıbəyov XX yüziliyin I yarısında dünya musiqi mədəniyyətində öz sözünü demiş, öz yeni dəsti-xətti ilə seçilən böyük bəstəkarlardan biridir. O, öz yaradıcılığı və geniş fəaliyyəti ilə Şərq və Qərb musiqi mədəniyyətlərinin yaxınlaşması və qarşılıqlı faydalanması yolunda ən böyük və ən cəsarətli addımlar atmış ilk sənətkar-musiqiçilərdən biridir.\nÜzeyir Əbdul Hüseyn oğlu Hacıbəyov 1885-ci il sentyabrın 18-də Şuşa qəzasının Ağcabədi kəndində anadan olmuşdur. 1899-1904-cü illər – Zaqafqaziya (Qori) müəllimlər seminariyasına daxil olmuş, oranı bitirərək kənd müəllimi adını almışdır.\n1905-ci il – Şuşada tərəqqipərvər «Cavanlar İttifaqı» təşkilatının üzvü olmuş daha sonra Bakı şəhərinə köçmüş və ədəbi-publisistik fəaliyyətə başlamışdır. 1907-ci il –«Leyli və Məcnun» operası üzərində işləmiş və beləliklə, bəstəkarlıq fəaliyyətinə başlamışdır. Onun «Siyasi, hüqüq, hərbi və bir çox başqa terminlərin rusca-tatarca və tatarca-rusca lüğətləri» çapdan çıxmışdır; bu lüğətlər maarifçilik sahəsində böyük rol oynamışdır.\nAzərbaycanda müasir professional musiqi tarixinin əsasını qoyan «Leyli və Məcnun» operasının ilk tamaşası 25 yanvar, 1908-ci ildə olmuşdur.\nHacıbəyovun 1908-ci il yanvarın 25-də Bakıda H.Z.Tağıyevin teatrında göstərilən "Leyli və Məcnun" operası ilə təkcə Azərbaycanda deyil, bütün müsəlman şərqində opera sənətinin əsası qoyulmuşdur. Üzeyir Hacıbəyov 1909-15-ci illərdə bir-birinin ardınca "Şeyx Sən'an" (1909), "Rüstəm və Söhrab" (1910), Şah Abbas və Xurşid banu" (1912), "Əsli və Kərəm" (1912), "Harun və Leyla (1915)" əsərlərini yazmışdır.\nHacıbəyov Azərbaycanda musiqili komediya janrının yaradıcısıdır. "Ər və arvad" (1909), "O olmasın bu olsun" (1910), "Arşın mal alan" musiqili komediyaları və s. 1937-ci il aprelin 30-da Opera və Balet Teatrında ilk dəfə tamaşaya qoyulan "Koroğlu" operası "Aşıqsayağı" triosu (1931) il və s.\nHacıbəyovun Böyük Vətən müharibəsi (1941-1945) illərində "Çağırış","Yaxşı yol", "Ananın oğluna nəsihəti", "Şəfqət bacısı", "Döyüşçülər marşı" və s. vətənpərvər ruhlu mahnılar, eləcədə xalq çalğı alətləri orkestri üçün "Cəngi"(1941) pyesini, "Vətən və Cəbhə" (1942) kantatasını bəstələmişdir. "Sənsiz"(1941) və "Sevgili canan" (1943) romans-qəzəlləri xüsusi yer tutur.\nHacıbəyovun "Arşın mal alan " musiqili komediyası ingilis, alman, çin, ərəb, fars, polyak, ukrayna, belarus, gürcü və s. dillərə tərcumə edilmiş, xarici dövlətələrdə tamaşaya qoyulmuşdur. Hacıbəyovun "Arşın mal alan" musiqili komediyası 1917 ildə (rejissor B.Svetlov), 1945 ildə (rejissorlar R.Təhmasib, N.Lesçenko) və 1965 ildə (rejissor T.Tağızadə), "O olmasın bu olsun" (rejissor H.Seyidzadə) 1956 ildə ekranlaşdırılıb. "Arşın mal alan" (1945) filminə görə rejissorlar R.Təhmasib və N.Lesçenko, bəstəkar Ü.Hacıbəyov, aktyorlardan R.Behbudov, L.Bədirbəyli, E.Hüseynzadə, M.Kələntərli və L.Abdullayev SSRİ Dövlət Mükafatına (1946) layiq görulmüşlər.


Azərbaycan karateçisi: “Finalda taktiki səhvlərə görə uduzdum” | KAİM.AZ\n20 Sentyabr 2021, Bazar ertəsi - 02:08\nHome/İDMAN/Azərbaycan karateçisi: “Finalda taktiki səhvlərə görə uduzdum”\nAzərbaycan karateçisi: “Finalda taktiki səhvlərə görə uduzdum”\n11 Sentyabr 2021 17:25\n“Final görüşündə taktiki səhvlərim oldu. Məşqçinin tapşırıqlarını düzgün yetirə bilmədim. Döyüşü gördüm, amma ondan istifadə edə bilmədim. Ona görə də məğlub oldum. Qarşıda hələ çox yarış var”.\nBunu “Report”un Rusiyanın Kazan şəhərinə ezam olunan əməkdaşına açıqlamasında I MDB Oyunlarında gümüş medal qazanan Azərbaycan karateçisi Osman Osmanlı deyib.\n84 kq-dan yuxarı çəkidə 2 yeri tutan idmançı bildirib ki, qızıl medal əldə etsəydi belə, Azərbaycan yarışı 4-cü pillədə bitirəcəkdi: “Qismət belə imiş, gümüş medal götürdüm. Ümid edirəm ki, gələcək yarışlarda çempion olaram”.\nOsmanlı ilk yarışın ilk dəfə keçirilməsinə baxmayaraq, təşkilatçılığın yüksək səviyyədə olduğunu söyləyib: “Hər şey çox əla idi. Atletlər kəndi, yediyimiz yeməklər qaydasında idi. Yarış çox yaxşı keçdi. Təəssüf ki, qızıl medal qismət olmadı”.\nOsmanlının sözlərinə görə, Oyunlarda iştirak edən idmançıların hamısı güclü idi: “Xüsusilə Əminağa Quliyevin 1/8 finalda qarşılaşdığı ermənistanlı Geqam Nikoqosyan beynəlxalq yarışlarda nəticə verən idmançıdır. Amma karateçimiz ona 8:0 hesabı ilə qalib gəldi. Digər iki idmançımız da erməni rəqiblərini məğlub etdi. İnanıram ki, davamlı olacaq”.


Təcili yardım operatorunu ələ salanlara qurum rəsmisindən sərt reaksiya: “Tədbirlər görülməlidir” - VİDEO » Median.Az - Bütün xəbərlər bir ünvanda\nSəhiyyə Nazirliyinin Bakı Şəhəri Təcili və Təxirəsalınmaz Tibbi Yardım Xidməti gənclərin Təcili Tibbi Yardımın “103” Çağrı mərkəzinə zəng edərək operatoru ələ salmasına dair sosial şəbəkələrdə yayılan xoşagəlməz videogörüntülərə münasibət bildirib.\nBakı Şəhəri Təcili və Təxirəsalınmaz Tibbi Yardım Stansiyasının əməliyyat işləri üzrə baş həkimin müavini Nuridə Fərzəliyeva Oxu.Az-ın sorğusuna verdiyi cavaba görə, məsələ ilə bağlı araşdırma aparılıb:\n“Bu hadisə Bakı Təcili Tibbi Yardım Mərkəzində qeydə alınmayıb. Amma ümumilikdə bu kimi davranışlar yolverilməzdir. Həmin şəxslər telefon xəttini məşğul etməklə təcili tibbi yardıma həqiqətən ehtiyacı olan bir insanın haqqına girmiş olur, iş başında öz vəzifə borcunu yerinə yetirən işçiyə əsəb gərginliyi yaradırlar. Fikrimizcə, bu barədə hüquq mühafizə orqanları araşdırma aparıb lazımi tədbir görməlidirlər”.\nQeyd edək ki, ötən gün sosial şəbəkələrdə gənclərin Təcili Tibbi Yardım Xidmətinin “103” xidmətinə zəng edərək əsassız müraciət etdiklərinə dair görüntülər yayılıb. Onlar: “Dostum siqaretini içinə (nəfəsinə) çəkərkən ürəyi gedib, yıxılıb”, - deyərək Xidmətin operatorunu ələ salıblar. Operator bir neçə dəfə müraciəti təkrar soruşduqdan sonra onlara bu hərəkətlərinə görə irad tutub.\n507 20.05.22 14:22


MATC.AZ: “Qarabağ”ın sabiq qapıçısı Super Liqada klub dəyişdi\nBu barədə sözügedən klubun rəsmi saytı məlumat yayıb. Təcrübəli qolkiperlə 3 illik müqavilə imzalanıb. Şehiç yeni komandasında 13 nömrəli formanı geyinəcək.\nFutbol üzrə Bosniya və Herseqovina yığmasının və “Qarabağ”ın sabiq qapıçısı İbrahim Şehiç Türkiyənin “Erzurumspor” klubundan ayrılıb.\nMatc.az xəbər verir ki, 31 yaşlı qolkiper Super Liqanın digər təmsilçisi “Konyaspor”a transfer olunub.\nŞehiç “Erzurumspor”a 2018-ci ildə “Qarabağ”dan transfer olunmuşdu. “Jelezniçar”ın yetirməsi olan və dörd il bu komandanın uğurları üçün çalışan qolkiper Ağdam təmsilçisinə 2013-cü ildə Türkiyənin “Mersin İdman Yurdu” klubundan gəlmişdi.\n“Konyaspor” öz müdafiəçisi Uğur Demirokun da müqavilə müddətini uzadıb. 32 yaşlı futbolçu ilə 2+1 illik müqavilə imzalanıb. “Qalatasaray”ın yetirməsi olan müdafiəçi 2018-ci ildən Konya təmsilçisinin uğurları üçün çalışır. Türkiyə millisində də oynamış futbolçu daha öncə “Qaziantepspor”, “İstanbulspor”, “Kartalspor”, “Akhisar Belediyespor”, “Trabzonspor” və “Osmanlıspor”da da çıxış edib. Demirok yeni mövsümdə də 15 nömrəli formanı geyinəcək.


Azərbaycanın müxalifyönlü partiyası referendumla bağlı təşviqat qrupu yaratmaqdan imtina edib\nSiyasət 27 Yanvar 2009 15:49 (UTC+04:00)\nAzərbaycan, Bakı, 27 yanvar / Trend , müxbir A.Hüseynbala/ Azərbaycanın müxalifyönlü partiyası referendumla bağlı təşviqat qrupu təsis etmək fikrindən imtina edib.\n"Biz bu kampanlyada müstəqil şəkildə iştirak etmək istəmədik. Referendumla bağlı yaranan digər təşviqat qrupları ilə birgə təbliğat aparacağıq", - çərşənbə axşamı Trend -a Müasir Müsavat Partiyasının (MMP) sədri Hafiz Hacıyev bildirib.\nTrend - un arayışı: Bir müddət əvvəl Hafiz Hacıyev referendumla bağlı Müasir Müsavat Partiyasının "Müasir Müsavat" adlı təşviqat qrupu təsis edəcəyini bildirmişdi.\nMartın 18 - də Konstitusiyanın 29 maddəsinə əlavə və dəyişikliklərin edilməsi məsələsi üzrə referendum keçiriləcək.\nHacıyevin sözlərinə görə, onlar imzatoplama kampaniyasında da başqa təşviqat qruplarına kömək ediblər: "Partiyamız təşviqat zamanı yalnız Konstitusiyaya dəyişikliklərin lehinə olan siyası və ictimai təşkilatlarla əməkdaşlıq edəcək. Artıq bölgələrdə bizim təşəbbüs qruplarımız digər qruplarla birgə fəaliyyət göstərir", - partiya sədri vurğulayıb.\nMMP sədri hansı təşviqat qrupu ilə birgə çalışacaqlarını konkret açıqlamayıb: "Bu, hakim Yeni Azərbaycan Partiyasının, eləcə də referendumu dəstəkləyən digər təşkilatların təsis etdiyi qrup ola bilər", - Hacıyev əlavə edib.\nMüxalifyönlü partiya rəhbəri Konstitusiya dəyişikliklərinin Azərbaycan dövlətinin ziyanına olacağı haqda iddiaları ilə razılaşmır: "Biz düşünmürük ki, bu dəyişikliklər gələcəkdə monarxiyanın yaranması ilə nəticələnə bilər. Fikrimizcə, bu, Azərbaycanın gələcək inkişafında böyük rol oynayacaq", - Hacıyev deyib.\nHаfiz Hаcıyеv 1992-1993 - cü illərdə "Аzərbаlıq" Dövlət Коnsеrninin sədri оlub. Əvvəl Аzərbаycаn Xаlq Cəbhəsində, Müsаvаt Pаrtiyаsındа təmsil оlunub. 2000-ci ildə Мüаsir Мüsаvаt Pаrtiyаsını təsis еdib, pаrtiyа 2002-ci ildə dövlət qеydiyyаtındаn kеçib.\nМüаsir Мüsаvаt Pаrtiyаsı özünü iqtidаrа kоnstruktiv müxаlifət hеsаb еdir.


Naxçıvan generalının 93 kiloqram heroinlə nə əlaqəsi? – Günün Səsi\nNaxçıvan generalının 93 kiloqram heroinlə nə əlaqəsi?- FOTOLAR\n0\t09 Avqust 2017 17:24\nGununsesi.info xəbər verir ki, bu məlumatı virtualaz.org saytının Naxçıvandakı mənbələri veriblər. Mənbələrin bildirdiyinə görə, Naxçıvana iri həcmdə narkotikin keçirilməsi cəhdinin təhqiqatı zamanı bu işin arxasında daxili işlər nazirinin dayandığına dair ciddi qənaət ortaya çıxıb. Nəticədə general Əhməd Əhmədov əvvəlcə de-fakto vəzifəsinin icrasından kənarlaşdırılıb və bir müddət nəzarət altında olub. Həmin müddətdə nazirin barəsində toplanmış dosye Bakıya göndərilib və Əhməd Əhmədovun vəzifədən kənarlaşdırılması üçün ciddi əsaslar olduğundan mərkəz Naxçıvan rəhbərliyinin bu qərarına etiraz etməyib.


Bosniya və Herseqovinanın Rəyasət Heyətinin üzvü: “Qərbi Balkanlarda sülhə təhdid var”\nBunu bu gün Azərbaycan Prezidenti İlham Əliyevin himayəsi altında və Nizami Gəncəvi Beynəlxalq Mərkəzinin təşkilatçılığı ilə “COVID-19-dan sonrakı dünya” mövzusunda Qlobal Bakı Forumunun açılış mərasimində Bosniya və Herseqovinanın Rəyasət Heyətinin üzvü Şefik Caferoviç deyib.\nO qeyd edib ki, pandemiya Avropa İttifaqının gələcəyinə təhdiddir: “Qərbi Balkanlarda sülhə təhdid var. Bosniya və Herseqovina sülh sazişindən sonra bir çox nailiyyətlərə imza atıb. Bosniya və Herseqovina 60 min sülhməramlının ərazisindən çıxmasından sonra da sabitliyini qoruyub saxlaya bildi. Biz bu gün Bosniya və Herseqovinada sabitliyi, sülhü və anlaşmanı geniş şəkildə təmin edirik. Baxmayaraq ki, Serbiya tərəfindən müəyyən hədələr var. Serbiyada pandemiya ilə əlaqədar ölümlər də çox yüksək səviyyədədir”.\nBosniya və Herseqovinanın Rəyasət Heyətinin üzvü vurğulayıb ki, ölkəsi hər zaman sülhə tərəfdar olub, hədələrin qarşısında baş əyməyib: “Avropada sülhün qorunması çox vacibdir. Qərbi Balkanlarda sərhədlər müəyyən edilib, hər hansı sərhəd dəyişikliyi yolverilməzdir. Bizim artıq Avropa İttifaqı ilə assosiativ sazişimiz var. Bosniya və Herseqovina NATO-ya da üzv olacaq. İnanıram ki, başımızın üzərindəki qara buludlar dağılacaq”.


“EXPRESSBANK” YENİ İLDƏ YENİ ÜNVANDA | Banco.az\n“EXPRESSBANK” YENİ İLDƏ YENİ ÜNVANDA\n“Expressbank” daima öz dəyərli müştərilərinin rahatlığını düşünərək Yeni İldə öz qapılarını müştərilərinin üzünə yeni ünvanda açdı. Bank əhaliyə göstərdiyi xidmət səviyyəsinin daha da artırılması məqsədilə, Əcəmi Naxçıvani kuç.,21 ünvanından Atatürk pr. Yusif Vəzir Çəmənzəminli küç.,134 C ünvanına köçmüşdür.\nBurada müştərilərin rahatlığı üçün geniş xidmət zonası olan əməliyyat zalı təşkil olunmuş və günün 24 saatı fəaliyyət göstərən bankomat və ödəniş terminalları quraşdırılmışdır. Bankın göstərdiyi xidmətlərə fiziki və hüquqi şəxslərə kreditlərin verilməsi, depozitlərin qəbulu, bank kartları, hesablaşma-kassa əməliyyatları, təcili pul köçürmələri və s. bank xidmətləri daxildir. Bank həftənin 5 günü, saat 9.00-dan 18.00-dək nahar fasiləsiz fəaliyyət göstərir.\nDaha ətraflı məlumat üçün “Expressbank”-ın 132 Məlumat Mərkəzinə zəng edə bilərsiniz.\n“Expressbank”-ın fəaliyyəti və kampaniyaları baradə daha geniş və ətraflı məlumatla www.expressbank.az saytında və ya “Expressbank”-ın www.facebook.com/Expressbank rəsmi facebook səhifəsində tanış olmaq olar.\nExpressbank – İşiniz rahat getsin!


Baş nazir Artur Rasi-zadə Azərbaycan ilə Venesuelanın siyasi əlaqələrinin yaxşı səviyyədə olduğunu bildirib, ölkələrimizin BMT və digər beynəlxalq təşkilatlarda bir-birini dəstəklədiyini vurğulayıb.\nArtur Rasi-zadə iki ölkə arasında iqtisadi münasibətlərin genişləndirilməsi üçün yaxşı potensialın olduğunu qeyd edib, digər sahələrdə də əlaqələrin möhkəmləndirilməsi üçün səylərin artırılmasının vacibliyini söyləyib.\nErmənistan-Azərbaycan, Dağlıq Qarabağ problemi ətrafında söhbət gedərkən, münaqişənin yalnız beynəlxalq hüququn normaları çərçivəsində, Azərbaycanın ərazi bütövlüyü və sərhədlərinin toxunulmazlığı prinsipləri əsasında həllinin vacibliyi qeyd edilib.\nVenesuela Prezidenti Nikolas Maduro ölkəsinin Azərbaycan ilə bütün istiqamətlərdə, o cümlədən iqtisadi sahədə əməkdaşlıqda maraqlı olduğunu deyib. O, neft istehsalçısı və ixracatçısı olan Azərbaycanın və Venesuelanın OPEC və qeyri-OPEC dövlətləri ilə əlaqələrinin intensivləşdirilməsinin əhəmiyyətini vurğulayıb.


🥇 ▷ 11 Microsoft Edge Chromium brauzerinə dair göstərişlər » ✅\nGiriş ilə Windows 10, Microsoft yeni Project Spartan – Microsoft Edge brauzerini elan etdi. Brauzer Microsoft-un EdgeHTML göstərici mühərrikinə əsaslanır. Fərqli veb qurma maşınlarına görə Edge skanerləri heç vaxt inkişaf etdiricilər tərəfindən bu qədər maraq görmədilər. Microsoft Edge'də uzantı dəstəyinin uzun bir siyahısı yoxdur və bəzi məşhur veb saytlar ümumiyyətlə yaxşı işləmir Windows 10 brauzer. Microsoft nəhayət imtina etdi və Xrom əsaslı Edge brauzerini elan edir,\nBəzi yeniliklərdən sonra şirkət indi yeni Edge brauzerinə tam arxayındır və köhnə təklifi əvəz etdi. Windows və macOS. Yeni Microsoft Edge brauzeri haqqında çox şey var.\nMicrosoft Chromium əsaslı Microsoft Edge brauzeriniz üçün yeni birisinizsə, bu məqalə sizin üçün yaxşı oxunmuş ola bilər. Microsoft Edge Chromium üçün ən yaxşı on tövsiyə və tövsiyələri müzakirə edəcəyik. Gəlin başlayaq.\nBunun üçün Microsoft Edge tətbiqini yükləyin Windows və macOS\n1. Brauzer məlumatları idxal olunur\nMicrosoft Edge brauzerini işə salmadan əvvəl, əvvəlcədən quraşdırılmış brauzerdən keçmiş əlfəcinləri və digər məlumatları idxal etmək istəyə bilərsiniz. Microsoft istifadə etdiyiniz əvvəlki brauzerdən məlumat ötürməyə imkan verir.\nMicrosoft Edge tətbiqini açın, yuxarıdakı üç nöqtəli menyunu vurun və Parametrlər-ə keçin. Profil> Brauzer məlumatlarını idxal et. Budur veb brauzer, profilinizi Microsoft Edge və seçilmiş brauzerinizi idxal edə biləcəyiniz bir siyahıdan seçə bilərsiniz. Siyahıya Sevimlilər, Saxlanılan Şifrələr, Ünvanlar, Ödəniş məlumatları, Açıq nişanlar, Uzantılar və daha çox şey daxildir. Baxmadan əvvəl bu təlimdə iştirak etməyinizi tövsiyə edirəm.\n2. Chrome İnternet Mağazasından istifadə edin\nKimsə Microsoft Edge ilə Chrome Uzantıdan istifadə edə biləcəyinizi bilirdinizmi? Skaner, Chrome ilə eyni veb göstərən mühərrikdə yaradılmışdır Chrome veb mağazadan uzantıları da quraşdıra bilər. İnternetdə Chrome veb mağazasına gedin və uyğun uzantı yükləyin.\n3. Qaranlıq mövzuları istifadə edin\nWindows 10 və macOS, sistem boyunca işləyən qaranlıq mövzuları birləşdirir. Xoşbəxtlikdən, Microsoft Edge brauzeri ilə eyni şeyi etdi. Parlaq və qaranlıq mövzuları dəstəkləyir. Skaner parametrləri> Görünüş> Mövzular-a gedə və standart Sistem işığı, tünd və ya qaranlıq mövzudan birini seçə bilərsiniz. Gələcək yeniləmələrdə qaranlıq rejimi avtomatik olaraq görmək istəyirəm.\n4. Switch Evdə İnterfeys\nMicrosoft Edge kifayət qədər məşğul bir ana səhifə təqdim edir. Bing axtarış çubuğu, tez-tez ziyarət edilən veb saytlar, Bing şəkilləri təqdim edir və arxa planda Microsoft News inteqrasiyasını təqdim edir. Ancaq istədiyiniz kimi dəyişə bilərsiniz.\nƏsas səhifədəki Parametrlər simgesini vurun və Focus (təmiz), İlham (divar kağızı ilə), Məlumat (Microsoft News inteqrasiyası ilə) və xüsusi planlardan seçin.\n5. Xəbərləri fərdiləşdirin\nMicrosoft News Google News-un birbaşa rəqibidir. Birbaşa ana ekrana inteqrasiya olunur. Alt menyudan özəlləşdirmə vurmaq Mənim maraqlarım menyusunu açacaq. Sizi maraqlandıran müvafiq mövzuları seçin və lazımsız şəkildə silin.\n6. Daha sonra oxumaq üçün Xəbər qeydlərini qeyd edin\nMicrosoft, xəbərləri sonradan oxumaq üçün qənaət etməyə imkan verir. Zəhmətkeş iş vaxtlarında başlıqlara baxa bilərsiniz və maraqlanırsınızsa, başlığın altındakı üç nöqtəli menyusuna vurub sonra istifadə üçün saxlaya bilərsiniz. Saxlanılan siyahılara daxil olmaq üçün Xüsusi menyusuna keçin və Saxlanılan Hekayələr menyusuna keçin.\n7. Defolt Axtarış Mühərrikini dəyişdirin\nGözlənildiyi kimi, Microsoft istifadəçiləri Bing axtarış motorlarından istifadə etməyə məcbur edir. Bununla birlikdə parametrlərdə dəyişə bilərsiniz. Parametrlər> Məxfilik və Xidmətlər> ünvan çubuğuna gedin və Google-ı ünvan çubuğunda istifadə edilən axtarış motoru olaraq təyin edin.\nCihazınızda hər dəfə açdığınız zaman Google ana səhifəsini açmaq üçün brauzerinizi də təyin edə bilərsiniz. Brauzer parametrləri> Başlanğıcda> Müəyyən bir səhifə açın və Google-ı standart ana səhifə kimi seçin.\n8. Oxu rejimindən istifadə edin\nMicrosoft Edge, internetdəki lazımsız reklamları və ləkələri aradan qaldıran əla Oxuma rejimi ilə gəlir. Veb səhifəsinə daxil olduqda, ünvan çubuğunda və oxu rejimində oxucu nişanını vuraraq nəşrləri oxumaq üçün təmiz bir interfeys təqdim olunur.\nŞriftin ölçüsünü, üslubunu, oxu rejiminin fonunu dəyişə bilərsiniz və hətta qeydin ucadan oxunmasını sistemdən istəyə bilərsiniz.\n9. İynə skaneri nişanı\nEdge brauzerində ən çox ziyarət edilən veb saytları yerləşdirə bilərsiniz. Mən hər zaman istifadə edirəm. Hər hansı bir nişanı sağ vurun və Pin nişanını seçin, nişan yuxarı sol küncdə saxlanacaqdır. Beləliklə, nişan hər dəfə bir brauzer açdığınızda və veb səhifə sizin üçün əlçatan olduqda özünü yükləyir.\n10. Microsoft Edge Kolleksiyasından istifadə\nMicrosoft bu yaxınlarda təqdim etdi Edge brauzeri üçün kolleksiya xüsusiyyətləriBu müasir bir bookmark meneceridir. Veb sayt və qeydlər toplusu yarada və Kolleksiyada müvafiq başlıqlar verə bilərsiniz. Tədqiqat zamanı faydalıdır.\nKolleksiya simgesini vurun, yeni bir kolleksiya başladın, başlıq əlavə edin və veb səhifələr və qeydlər əlavə edin\n11. Məxfilik Ayarlarını yoxlayın\nVarsayılan olaraq, Microsoft Edge zərərli izləyicilərin qarşısını almaq üçün balanslı bir yanaşma təmin edir. Bu vəziyyətdə, bu saytı tamaşaçıların əksəriyyətinə mane olan sərt rejim olmadan dəyişdirə bilərsiniz. Əsas rejimə keçə bilərsiniz. Parametrlər> Məxfilik və Xidmətlərə gedin və mövcud seçimlərdən birini seçin.\nMicrosoft Edge Like Pro istifadə edin\nMicrosoft Edge Chromium bir proqram şirkətindən inanılmaz bir təklifdir. Göstərilən ipuçları arasında standart Reader rejimi və Microsoft Edge Kolleksiya favoritlərindən ikisi var. Necəsən? Aşağıdakı şərh hissəsində səs.\ngələcək: Mac-da Microsoft Edge brauzerindən istifadə etmək istərdinizmi? Skanerinizi əvvəldən quraşdırmaq üçün aşağıdakı təlimatı oxuyun.


Pandemiya ilə mübarizə birbaşa vətəndaşların davranışından asılıdır - Hürriyyət\nEv Gündəm Pandemiya ilə mübarizə birbaşa vətəndaşların davranışından asılıdır\nPandemiya ilə mübarizə birbaşa vətəndaşların davranışından asılıdır\n13:31 - 11 Avqust, 2020\n“İnkişaf etmiş ölkələrin təcrübəsi göstərir ki, karantin rejimi başa çatdıqdan sonra belə, həm sahibkarların, həm də istehlakçıların müvafiq qaydalara əməl etməsi çox vacibdir. Çünki müəyyən edilmiş yeni qaydalara, xüsusilə standartlara əməl olunması məhz yoluxma sayının azalmasına xidmət edə bilər. Cəmiyyət yeni həyat tərzinə uyğunlaşmalıdır”.\n“Report” xəbər verir ki, bunu millət vəkili Vüqar Bayramov xüsusi karantin rejiminin yumşaldılması ilə bağlı səsləndirilən fikirlərə münasibət bildirərkən belə deyib.\nO, bu məsələlərdə xarici ölkələrin təcrübəsindən yararlanmağın faydalı olacağını qeyd edib:\n“Eyni zamanda kafe və restoranlardan, ticarət mərkəzlərindən istifadə edən vətəndaşların davranışları çox vacibdir. Həm ictimai iaşə, həm də xidmət sektorunda sosial məsafənin qorunması ilə bağlı standartların müəyyənləşdirilməsi zəruridir. Artıq Mərkəzi və Şərqi Avropa ölkələrində kafe və restoranlarda istehlakçıların sayı ilə bağlı standartlar müəyyən edilib, masalar arasındakı məsafə təyin olunub. Elektron menyudan istifadə edilməsi isə xidmət personalı ilə istehlakçı arasında təmasın minimuma endirilməsi baxımından xüsusi önəm daşıyır”.\nOxşar təcrübənin Azərbayanda da tətbiq olunmasını məqsədəuyğun hesab edən V.Bayramov COVID-19 pandemiyasının yayılmasının qarşısını almaq üçün eyni vaxtda xidmət alan istehlakçıların sayının limitləşdirilməsinə, eləcə də sosial məsafənin gözlənilməsinə ciddi ehtiyac duyulduğunu vurğulayıb.\nOnun sözlərinə görə, artıq istehlakçıların, vətəndaşların bütün sahələrdə yeni davranış qaydalarına əməl etməsi zərurətə çevrilib:\n“Xüsusən bütün qapalı məkanlarda, eləcə də insanların sıx toplaşdığı yerlərdə tibbi maskalardan istifadə edilməsi və sosial məsafənin gözlənilməsinə ehtiyac var. Kafe və restoranlarda istehlakçıların davranışları fərqli olmalıdır. Pandemiyaya qarşı mübarizə birbaşa vətəndaşların davranışından asılıdır”.\nXatırladaq ki, müvafiq dövlət qurumları ticarət mərkəzlərində, ictimai iaşə müəssisələrində həm sahibkarların, işçilərin, həm də istehlakçıların yeni davranış qaydalarını hazırlayıblar. Eyni zamanda, metodiki göstərişlər verilib, qaydaların pozulmasına görə qanunvericiliyə uyğun cərimələr tətbiq olunur.\nQaydalara əsasən, xidmət sahəsi müəssisələrində COVID-19-la mübarizə çərçivəsində görülməli olan tədbirlər bu cür sıralanıb:\n• müəssisələrdə sanitar-məişət otaqlarının (sanitar-qovşaq, soyunub-geyinmə otağı və s.) gigiyenik qaydalara uyğun, işlək və təmiz vəziyyətdə saxlanılması;\n• bütün ərazilərin əl dezinfektantları üçün nəzərdə tutulmuş dispenserlər ilə təmin olunması;\n• birdəfəlik istifadə üçün salfetlərlə təminat;\n• xidmət sahəsi müəssisələrində çalışan işçilərin gün ərzində bir çox insanla yaxın təmasda olduğunu nəzərə alaraq, birdəfəlik istifadə edilən maska, həmçinin dezinfeksiya məhlulundan düzgün istifadə etmələrinin təmin olunması;\n• qida qəbulu zallarında oturacaqların ara məsafəsinin 1 metrdən, yemək masaları arasındakı məsafənin isə 2 metrdən az olmamasının təmin edilməsi;\nSanitar-gigiyenik normalara əməl edilməsi, sosial məsafənin gözlənilməsi və tibbi maskadan istifadə edilməsi ticarət mərkəzlərinin işində də çox vacib amillərdir. Burada dövlət orqanlarının nəzarət tədbirləri ilə yanaşı, vətəndaşların da üzərinə böyük məsuliyyət düşür. Yeni həyat tərzinin qəbul edilməsi, yeni davranışlara vərdişlərin yaranması hökumətin gələcək addımlarına ciddi təsir edə bilər.\nMillət vəkili V.Bayramov da pandemiyanın qarşısının alınması və karantin rejiminin yumşaldılmasında vətəndaşların rolunu vurğulayıb:\n“Təbii ki, bu məsələlərdə dövlətin rolu böyükdür. Karantin rejiminin yumşaldılmasında dövlət qurumları ilə yanaşı, hər bir vətəndaşın, istehlakçının mövqeyi və davranışı çox önəmlidir. İstehlakçıların yeni davranışları, xüsusilə sosial məsafənin qorunması, qapalı məkanlarda daha çox zaman keçirməmək kimi qaydalara əməl edilməsi nəticədə yoluxma sayının azalmasına gətirib çıxara bilər. Bu baxımdan, sərt karantin rejiminin yumşaldılmasından sonra bütövlükdə karantin müddətinin qısa olması vətəndaşların və sahibkarların davranışlarından birbaşa asılı olacaq”.\nOnu da qeyd edək ki, qapalı məkanlarda – ticarət müəssislərində, kafe və restoranlarda, istirahət zonalarında insanların virusa yoluxma ehtimalı daha yüksəkdir. Buna baxmayaraq, hökumət vətəndaşların yeni davranış qaydalarına və tövsiyələrə əməl etmələrinə güvənərək iş yerlərinin bərpa olunması barədə düşünür. Əgər qaydalara əməl olunmayacaqsa, pandemiyanın yayılması arta bilər və nəticədə yenidən sərt karantin tədbirlərinin tətbiq edilməsinə gətirib çıxara bilər. Burada cərimələrin artırılması da istisna edilmir. Odur ki, hər birimiz qaydalara və meyarlara əməl etməklə karantin müddətinin qısaldılmasına və yoluxma saylarının azalmasına nail ola bilərik.\nƏvvəlki məqaləMövlud Çavuşoğlu: “Bütün gücümüzlə Azərbaycanın yanındayıq”\nNövbəti məqalədəSabahdan liseylərin V siniflərinə qeydiyyat başlayır


Demet Akalın: "Bunlar yataqda ərləri üçün nə geyinirlər?" - FOTO » BolgeXeber.Com -Bölgələrdən xəbəriniz olsun!\nBolgeXeber.Com » Şou-Biznes » Demet Akalın: "Bunlar yataqda ərləri üçün nə geyinirlər?" - FOTO\nDemet Akalın: "Bunlar yataqda ərləri üçün nə geyinirlər?" - FOTO\nOxunub: 2 352 Bu il 94-cü dəfə təşkil edilən "Oskar" mükafatlarının təqdimetmə mərasimi ilə bağlı müzakirələr davam edir. Gecəyə ulduz yağışı kimi yağan məşhurlar bahalı geyimləri və aksessuarları ilə xeyli marağa səbəb olub. Onların libas seçimləri bir çoxları tərəfindən bəyənildi və qlamur hesab edildi. Bəyənənlərlə yanaşı, həmin geyimləri tənqid edənlər də oldu. Onlardan biri də türkiyəli popçu Demet Akalındır.\nGecəyə qatılanlar arasında məşhur müğəni Holzi də olub. O, transparan geyiminə görə xeyli müzakirə edilib. Demet Akalının da tənqidinə tuş gələn elə Holzidir. Onun bu geyimi qarşısında susa bilməyən ifaçı sosial şəbəkə hesabında onun geyimini tənqid edib:\nDemet "Görəsən, bunlar yataqda ərləri üçün nə geyinirlər? Hər şey meydandadır” sözləri ilə dünyaca məşhur həmkarına sərt ismarış yollayıb.\nQeyd edək ki, Holzinin sevgilisi türkiyəli Alev Aydındır. Cütlüyün Ender adlı körpə övladı var.


28.10.2019 08:10 / KOSMİK HAVA Kosmik hava durumu və proqnozu\n2 MeV-dən çox enerjili elektron seli hesabat dövrü ərzində yüksək səviyyədə olmuş, 27 oktyabr/19.00 UTC-də 36,223 pfu-ya bərabər maksimal qiymət almışdır. 10 MeV-dən çox enerjili proton seli bütün hesabat dövrü ərzində fon səviyyəsində stabil qalmışdır.\nHesabat dövründə Günəş küləyi parametrlərində ötən günlərə nisbətən zəifləmə müşahidə olunsa da, yenə də sürtətli külək rejiminə uyğun qiymətlər qeydə alınmışdır. Ümumi maqnit sahəsi 4 nT tərtibində olmuş, Bz komponenti isə 3 nT və -4 nT intervalında dəyişmişdir. Günəş küləyinin sürəti ortalama 600 km/san olmuş, 27 oktyabr/00.00 UTC-də isə 672 km/san olmaqla hesabat dövrü üçün pik həddinə çatmışdır.\nKosmik hava proqnozu – Proqnoz dövründə (28 - 30 oktyabr) Günəş fəallığı çox aşağı səviyyədə qalacaq.\n2 MeV-dən çox enerjili elektron selinin proqnoz dövründə (28 - 30 oktyabr) yüksək səviyyədə qalacağı proqnozlaşdırılır. 10 MeV-dən çox enerjili proton selinin proqnoz dövründə (28 - 30 oktyabr) fon səviyyələrində davam etməsi gözlənilir.\nProqnoz dövründə (28 - 30 oktyabr) CH HSS (Coronal Hole High Speed Streams – Tac dəliyindən çıxan yüksək sürətli axınlar) effekti səbəbindən Günəş küləyi parametrlərinin cari rejimə, yəni sürətli külək rejiminə uyğun qalacağı proqnozlaşdırılır. Sonuncu proqnoz günü isə (30 oktyabr) CH HSS effektinin geoeffektivliyi səbəbindən parametrlərin yenidən güclənəcəyi gözlənilir.\nProqnoz dövründə (28 - 30 oktyabr) geomaqnit sahədə ümumən sakitlik (Kp=3, 4), lakin qısa fasilələrlə fəal şəraiti (Kp=4) müşahidə oluna bilər. Maqnit qasırğasının yaranması ehtimalı proqnoz dövründə 10%-dən aşağı qiymətləndirilir.


“Təəssüf ki, bu faciə hələ də Avropa Parlamenti tərəfindən qəbul edilməyib” – Azər Badamov | Reaksiya\n16.02.2018 11:53 A-reaksiya 1483\nBəşəriyyət tarixinin ən dəhşətli faciələrindən biri olan Xocalı soyqırımından artıq 26 il vaxt ötür.\nFaciənin ilödnümü ərəfəsində Fransa mətbuatında Xocalı soyqırımı ilə bağlı məqalə dərc olunub. Fransanın www.atlantico.fr portalında “Dağlıq Qarabağ: 26 il sonra Xocalı kütləvi qırğını ilə bağlı qulaqbatırıcı sükut” adlı məqalə dərc olunan məqalədə 26 il əvvəl - 1992-ci il fevralın 25-dən 26-a keçən gecə erməni silahlı qüvvələrinin 366-cı rus hərbi alayı ilə birlikdə 63-ü uşaq, 107-si qadın olmaqla 613 Azərbaycanlını qətlə yetirdiyi bildirilir.\nDoğrudur, Qərb dövlətləri son illər bu faciəyə daha çox diqqət ayırır, məqalələr dərc olunur və tədbirlər keçirilir. Amma buna baxmayaraq, hələ də Avropa ölkələrinin parlamentləri, siyasi qrupları Xocalı faciəsi ilə bağlı konkret addım atmırlar.\nMəsələ ilə bağlı metbuat.az-a açıqlama verən millət vəkili Azər Badamov deyir ki, Xocalı hadisəsi bəşəriyyətin ən son faciəsidir: “Xocalıda 26 fevralda törədilən bu faciə məhz bizə qarşı törədilmiş soyqırımdır. Xocalı soyqırımını dünyada tanıtmaq istiqamətində ölkəmiz böyük işlər görüb. Heydər Əliyev Fondunun vitse-prezidenti Leyla xanım Əliyevanın rəhbərliyi ilə “Xocalıya ədalət” kampaniyası çərçivəsində dünyanın ayrı-ayrı ölkələrində hər il tədbirlər keçirilir. Amerikanın özündə də Xocalı ilə bağlı müəyyən işlər görülür. Eyni zamanda Xocalı faciəsi bir çox ölkələr tərəfindən qəbul olunub. Onlar da Xocalıda dəhşətli faciənin törədildiyini təsdiq edirlər. Amma çox təəssüflər olsun ki, Avropa Parlamenti hələ də Xocalı faciəsi ilə bağlı konkret qərar verməyib. Bu da təbii ki, ölkəmizə qarşı ikili standartlarla yanaşmanın göstəricisidir”.\nMillət vəkilinin sözlərinə görə, bəşər tarixində baş verən əsas faciələr Avropa Parlamentində müzakirə olunur, müəyyən qətnamələr qəbul edilir: “Amma bizim ölkəmizdə ermənilər tərəfindən törədilən, insanlığa yaraşmayan faciə Avropa Parlamenti tərəfindən qəbul edilməyib. Bunun da kökündə ən əsası odur ki, biz müsəlman ölkəyik, onlar da müsəlman ölkələrinə fərqli yanaşırlar. Avropa ölkəsində hər hansı bir hadisə baş verən kimi bununla bağlı dərhal səslərini çıxarırlar, münasibət bildirirlər. Amma baxmayaraq ki, Azərbaycanda belə böyük bir faciə törədilib, onlar bizim üçün müsbət olan bir münasibət sərgiləmirlər. Bunu ancaq ikili standartların göstəricisi kimi hesab edirəm”.\nQeyd edək ki, www.atlantico.fr portalındakı məqalədə deyilir ki, Fransa, eləcə də Avropa və dünya siyasətçilərinin Ermənistan-Azərbaycan, Dağlıq Qarabağ münaqişəsinin ən qanlı səhifəsi olan Xocalı soyqırımı ilə bağlı mövqelərini açıq və qəti şəkildə bəyan etdikləri qeyd olunub. Yaradıcılıqlarında Xocalı soyqırımına toxunmuş üç fransız – fotoqraf-jurnalist Reza Deqati, bəstəkar Pyer Tilua və rəssam Reno Baltzinger faciə ilə bağlı təəssüratlarını bölüşüblər.\nFotoqraf-jurnalist Reza Deqati Xocalı soyqırımı törədiləndə Ağdam və Şuşa şəhərlərində olmasından, yaxınlarından xəbər gözləyən insanlarla görüşündən, Xocalıda ermənilər tərəfindən qətlə yetirilmiş insanların cəsədlərinə işgəcə verilməsindən, onların təhqir edilməsindən danışıb. Gördüyü reallıqları fotoları vasitəsilə olduğu kimi beynəlxalq ictimaiyyətə çatdırmaq niyyətindən söhbət açıb.\nFransalı bəstəkar Pyer Tilua ölkəmizə səfərindən, Xocalı soyqırımı ilə bağlı eşitdiklərindən danışaraq, bu faciənin qurbanlarının xatirəsinə bəstələdiyi “Khodjaly 613” musiqi əsərini qeyd edib. Faciə ilə bağlı sükutu pozmağa, musiqi vasitəsilə həqiqəti ictimaiyyətə çatdırmağa çalışdığını bildirib.\nRəssam Reno Baltzinger Xocalı soyqırımının məqsədli şəkildə törədildiyini, mətbuatın bu faciə ilə bağlı bilərəkdən susduğunu deyərək, Xocalı soyqırımına 50-yə qədər əsər həsr etdiyini vurğulayıb. Xocalı kolleksiyasındakı əsərlərini Fransanın sabiq mədəniyyət naziri Oreli Filipettiyə təqdim etdiyini diqqətə çatdırıb. Xocalı cinayətinin cəzasız qalmasının ədalətsiz olduğunu bildirən rəssam böyük “Ağ əsər”i ilə Xocalı kolleksiyasını tamamladığını vurğulayıb. Həmin əsərin Fransada və Bakıda Heydər Əliyev Mərkəzində nümayiş etdirildiyini diqqətə çatdırıb.


Heydər Əliyev müasir Azərbaycan dövlətinin banisidir\nAzərbaycan Milli QHT Forumunun (MQF) təşkilatçılığı ilə Bakı Avrasiya Universitetində (BAAU) ümummilli lider Heydər Əliyevin anadan olmasının 96-cı ildönümünə həsr olunmuş "Heydər Əliyev və vətəndaş cəmiyyəti" mövzusunda tədbir keçirilib.\nTədbiri giriş sözü ilə açan BAAU-nun tədris departamentinin müdiri Mənsim Məmmədov ulu öndər Heydər Əliyevin anadan olmasının 96-cı ildönümü ilə əlaqədar universitetdə keçirilən silsilə tədbirlər barədə məlumat verib.\nMilli QHT Forumunun prezidenti Rauf Zeyni Azərbaycan xalqının görkəmli oğlu, böyük dövlət xadimi Heydər Əliyevin müasir Azərbaycan dövlətinin yaranmasında və formalaşmasında müstəsna xidmətlərindən bəhs edib. R. Zeyni Ulu Öndərin ölkədə sabitliyin əldə olunmasında, gənclərin xaricdə təhsil almasında, müasir Azərbaycan dilinin inkişafında, Azərbaycan Respublikasının aqrar ölkədən sənaye ölkəsinə çevrilməsində və digər sahələrdə göstərdiyi tarixi xidmətlərindən danışıb. O, ulu öndər Heydər Əliyev fenomeninin araşdırılmasına böyük ehtiyac olduğunu bildirib.\nTədbirdə digər çıxış edənlər müasir müstəqil Azərbaycan dövlətinin yaranmasında, inkişafında və dünyada tanınmasında ümummilli lider Heydər Əliyevin əvəzsiz rolundan söz açıblar.